text:
Agbemeŋutinya
Wonye Xɔlɔ̃wo Ƒe 60 Sɔŋ
Le fiẽ aɖe me le fe 1951 fe dzomeŋɔli la, ɖekakpui ene siwo katã le wofe fe 20-awo fe gɔmedzedze la le tsitrenu le telefonwɔfe aɖe le Ithaca, New York, U.S.A., le ka fom dzidzɔtɔe ɖo ɖe Michigan, Iowa, kple California siwo le didife ke. Wodi be yewoagblɔ nya nyui aɖe na yewofe ame veviwo!
LE February si do ŋgɔ me la, mɔɖela 122 tso tefe vovovowo va South Lansing, New York, be yewoade Gilead Suku fe klass 17 lia. Nɔvi siwo ŋkɔe nye Lowell Turner, William (Bill) Kasten, Richard Kelsey, kple Ramon Templeton hã nɔ ame siwo gbɔna dutanyanyuigblɔlawo zu ge le ɣeyiɣi kpui aɖe megbe la dome. Lowell kple Bill siaa tso Michigan, Richard tso Iowa, eye Ramon tso California, eye etefe medidi o, wova zu xɔlɔ̃ veviwo.
Ɣleti atɔ̃ aɖewo megbe la, dzi nɔ sukuviawo katã dzɔm ale gbegbe esi wogblɔ na wo be Nɔviŋutsu Nathan Knorr tso dɔwɔfegã la gbɔna nu fo ge na wo. Nɔviŋutsu eneawo ɖee gblɔ xoxo be yewodi be yewoasubɔ ɖekae le dukɔ ɖeka me—ne anya wɔ. Ðe woanya nu geɖe tso dɔ si de ge wole asi na wo le duta ŋu azɔa? Ɛ̃, eme akɔ na wo!
Esi Nɔviŋutsu Knorr nɔ nu fom na sukuviawo eye wòte wofe dutadɔdeasiawo yɔyɔ la, wo katã woke to ɖi nyuie. Wo dometɔ gbãtɔ siwo wòyɔ va kplɔ̃tae nye ame ene siwo tsi dzimaɖi le gɔmedzedzea me. Fifia, ɖekakpuiawo fe dzi dze eme esi wonyae be ate ŋu adzɔ be woaɖo yewo ɖe tefe ɖeka ta! Gake afi kae wòanye? Esi wogblɔ na wo be woaɖo wo ɖe Germany la, ewɔ nuku na wofe sukuhatiwo eye wofo asikpe ɣeyiɣi didi aɖe.
Ðasefo siwo wɔ nutefe le Germany tso fe 1933 me le Hitler fe dziɖuɣia la fe ŋutinya wɔ nuku na Yehowa Ðasefowo le afi sia afi. Sukuvi geɖewo ɖo ŋku awudodo kple nunana bubu siwo woɖo ɖe Europa nɔviawo le Xexemeʋa II megbe to Amerika Dɔmenyonunana Ðoɖo Ðe Europa Habɔbɔa (CARE) dzi la dzi. Mawu fe ame siwo nɔ Germany nye nutefewɔwɔ, tameɖoɖo kplikpaa, dzinɔamefo, kple ŋuɖoɖo ɖe Yehowa ŋu fe kpɔɖeŋu ɖedzesi aɖe. Lowell gblɔ be, ɣemaɣi tututu la, yegblɔ le susu me be: ‘Azɔ míele si dze ge nɔviŋutsu kple nɔvinyɔnu lɔlɔ̃awo nyuie.’ Eya ta mewɔ nuku o be dzi dzɔ wo dometɔ ɖe sia ɖe ŋutɔ eye wokpɔe be ehiã be yewofo ka na yewofe fometɔwo kple xɔlɔ̃wo fiẽ ma!
WODZE MƆ YINA GERMANY
Le July 27, 1951, dzi la, meli si woyɔna be Homeland la ho tso East River fe melidzefea le New York, eye xɔlɔ̃ eneawo dze ŋkeke 11 fe mɔzɔzɔ gɔme ɖo ta Germany. Nɔviŋutsu Albert Schroeder, si hã nye wofe nufialawo dometɔ ɖeka le Gilead Sukua eye wòva nye Dɔdzikpɔha la me tɔ emegbe lae fia Germanygbe me nyagbɔgblɔ gbãtɔ siwo wonya la wo. Fifia esi woa kple Germanytɔ geɖewo woɖo tɔdziʋu ɖeka la, ɖewohĩ woate ŋu asrɔ̃ geɖe akpee. Gake edze abe Germanygbe fe gbetagbe vovovowoe ame siwo ɖo tɔdziʋua la dona ene. Aleke gbegbe woatɔtɔe nye esi!
Le Braɖagbe ŋdi, si nye August 7 lia la, esi wokpe fudzimɔzɔzɔ fe lãmegbegblẽwo fe fu enuenu megbe la, nɔviawo va ɖo afɔ Germanytɔwo fe anyigba dzi le Hamburg. Afi sia afi si wotrɔ ɖo la, wokpɔa nu siwo aʋa si wu enu fe ade do ŋgɔ la gblẽ. Esi nu siwo wokpɔ la na wolé blanui ta la, woɖo keteke hezɔ mɔ zã bliboa ɖo ta Wiesbaden, afi si alɔdzedɔwɔfea nɔ ɣemaɣi.
Kuɖagbe ŋdi kanya ye wodo go Ðasefo gbãtɔ le Germany—eye Germanytɔwo fe ŋkɔ hãe le esi! Hans tsɔ ʋu kɔ wo tso ketekedzefea yi Betel, afi si wòtsɔ wo de asi na nɔvinyɔnu tsitsi aɖe si fe mo sẽ, si mese Eŋlisigbe aɖeke o la. Ke hã edze fãa be esusu be ne yenya le nu fom sesĩe ko la, yeakpɔ gbemasemase fe kuxia gbɔ. Gake togbɔ be efe gbe nɔ dzi dem bobobo hã la, ɖeko woa kple nɔviŋutsu eneawo tsi dzimaɖi vevie wu. Mlɔeba la, Nɔviŋutsu Erich Frost, si nye alɔdze dzikpɔla la va ɖo eye wòdo gbe na wo vividoɖeameŋutɔe le Eŋlisigbe me. Nuwo nɔ kakam ɖe eme na wo azɔ.
Le August fe nuwuwu lɔfo la, wo ame enea wode wofe Germanygbe me takpekpe gbãtɔ, si nye “Tadedeagu Dzadzɛ” Takpekpe si wowɔ le Frankfurt am Main la. Vavalawo fe agbɔsɔsɔ gbogbotɔ si nye 47,432 kple ame 2,373 sɔŋ siwo xɔ nyɔnyrɔ la tefe kpɔkpɔ na dzo yeye ɖo wo me ɖe dutanyanyuigbɔgblɔdɔa ŋu eye wodi vevie be yewoaɖe gbefã. Gake ŋkeke ʋɛ aɖewo megbe la, Nɔviŋutsu Knorr na wonya be wole Betel nɔ ge, eye be, woade dɔ asi na wo le afi ma be woawɔ.
Dzidzɔ siwo wova kpɔ le wofe dɔdeasia me la na wova ka ɖe edzi bliboe be Yehowa nya nu si nyo ɣesiaɣi
Esi wònye be Ramon di vevie be yeawɔ dutanyanyuigbɔgblɔdɔ ta la, ena mɔnukpɔkpɔ si su esi do ŋgɔ be wòasubɔ le Betel le United States la to eŋu. Eye Richard kple Bill siaa mesusui kpɔ be yewoava subɔ le Betel o. Gake dzidzɔ siwo wova kpɔ le wofe dɔdeasia me la na wova ka ɖe edzi bliboe be Yehowa nya nu si nyo ɣesiaɣi. Aleke gbegbee nunya le eme be míaɖo ŋu ɖe efe mɔfiafia ŋu tsɔ wu be míatsɔ susu aɖo míawo ŋutɔwo fe didiwo dzie nye esi! Ame si se nya sia gɔme la, akpɔ dzidzɔ le afi sia afi si Yehowa ɖoe ɖo la eye akpɔ dzidzɔ le dɔ sia dɔ si wòde esi be wòawɔ la me.
VERBOTEN!
Germany Betel fomea me tɔ geɖewo kpɔ dzidzɔ be Amerikatɔwo va le yewo dome eye yewoate ŋu anɔ Eŋlisigbe si yewose la dom kpli wo. Ke hã gbe ɖeka esi wonɔ nuɖuxɔ me la, wofe mɔkpɔkpɔa nu yi zi ɖeka. Nɔviŋutsu Frost te nufofo vividoɖeameŋutɔe abe ale si ko wòwɔna ene hegblɔ nya aɖe si dze ŋkubiãnyae la le Germanygbe me. Ƒomea me tɔ akpa gãtɔ zi ɖoɖoe klenee, wode ta to le wofe nuɖugba me kpɔm. Togbɔ be nɔvi yeyeawo mese nya si gblɔm wòle gɔme o hã la, ʋɛʋɛʋɛ la, wova kpɔe dze sii be nya la ku ɖo yewo ŋu. Eya ta esi Nɔviŋutsu Frost kɔ gbe dzi sesĩe gblɔ be, “VERBOTEN!” (“Mɔɖeɖe Meli O!”) eye wòyi edzi nɔ egblɔm kple gbe si nu sẽ wu hena gbeteteɖedzi la, wotsi mavo le wo ɖokuiwo me. Nu kae wowɔ si wɔe be wodo dziku ɖe wo ŋu alea gbegbe ɖo?
Esi woɖu nua vɔ la, wo katã woɖe abla yi wofe xɔwo me afɔtsɔtsɔe. Emegbe nɔviŋutsu aɖe ɖe eme na wo be: “Hafi miate ŋu akpe ɖe mía ŋu la, ele be miase Germanygbea. Ema tae Nɔviŋutsu Frost gblɔ be VERBOTEN ɖo; womagado Eŋlisigbe kpli mi o va se ɖe esime miese gbea.”
Betel fomea wɔ ɖe sededea dzi enumake. Menye ɖeko esia kpe ɖe fomea me tɔ yeyeawo ŋu wosrɔ̃ Germanygbea kaba o, ke esia fia wo hã be, ne nɔviŋutsu lɔ̃ame aɖe ɖo aɖaŋu aɖe eye edziwɔwɔ sesẽ le gɔmedzedzea me hã la, zi geɖe la, míawo ŋutɔwo fe nyonyo tae. Nɔviŋutsu Frost fe aɖaŋuɖoɖoa ɖe ale si wòtsɔ ɖe le Yehowa fe habɔbɔa fe nyonyo me kple lɔlɔ̃ si le esi na nɔviawo la fia. * Mewɔ nuku o be wo ame eneawo va lɔ̃e ŋutɔ!
NUSƆSRƆ̃ TSO MÍA XƆLƆ̃WO GBƆ
Míate ŋu asrɔ̃ nu veviwo tso mía xɔlɔ̃ Mawu vɔ̃lawo gbɔ, eye wofe kpɔɖeŋuwo ate ŋu akpe ɖe mía ŋu míava zu Yehowa xɔlɔ̃ nyuiwo. Xɔlɔ̃ eneawo srɔ̃ nu geɖe tso nɔvi Germanytɔ wɔnutefe gbogbo manyaxlẽawo gbɔ, gake wosrɔ̃ nu tso wo nɔewo hã gbɔ. Richard gblɔ be: “Lowell se Germanygbe vi aɖe, eye ewɔ eŋu dɔ nyuie, gake mí ame mamlɛawo ya míekpe fu ŋutɔ. Esi wònye be eyae nye tsitsitɔa le mía dome ta la, eya ŋu koe míetrɔna ɖo enumake ne nane gɔme sese sesẽ na mí le gbea me, eye eyae xɔa ŋgɔ le nu ɖe sia ɖe si míewɔna me.” Ramon ɖo ŋku edzi gblɔ be: “Mekpɔ dzidzɔ ŋutɔ esi nɔviŋutsu Switzerlandtɔ aɖe ɖe mɔ na mí be míayi aɖaɖu míafe mɔkeke gbãtɔ le efe afe sue aɖe si wòtsɔ ati tu ɖe tonutowo me le Switzerland la me, le míafe Germany yiyi fe ɖeka megbe! Azɔ ko míawo ɖeɖe míanɔ anyi kwasiɖa eve sɔŋ siwo me míanɔ ʋiʋlim kple Germanygbea o! Gake nu si Lowell ya ate ŋu awɔ meva susu me nam kura o. Egblɔ be ele vevie be míanɔ gbe sia gbe mawunyakpukpuia xlẽm ahanɔ eme dzrom ŋdi sia ŋdi—le Germanygbe me! Nu si gate ɖe dzinye wue nye be etɔ afɔ to sesĩe le nya sia me. Gake esia fia nu vevi aɖe mí. Lɔ̃ nàwɔ ɖe ame si tsɔ ɖe le wò nyonyo me la fe mɔfiafia dzi, ne mia kplii fe susu mewɔ ɖeka ɣeaɖewoɣi o gɔ̃ hã. Nɔnɔme sia ɖe vi geɖe na mí hena fe geɖe eye ena wònɔ bɔbɔe na mí be míabɔbɔ ɖe teokrasimɔfiafia te.”
Xɔlɔ̃ eneawo kpɔ ŋudzedze ɖe ŋutete tɔxɛ si le wo dometɔ ɖe sia ɖe si la ŋu abe ale si Filipitɔwo 2:3 gblɔe ene be: “Miatsɔ ɖokuibɔbɔ abu ame bubuwo be wonye gã wu mi.” Eya ta zi geɖe la, ame susɔeawo biana tso Bill si be wòaxɔ ŋgɔ akpɔ nane si sesẽ, si dzi ame etɔ̃awo katã lɔ̃ ɖo be eya ate ŋu awɔe nyuie wu yewo la, gbɔ. Lowell ɖo ŋku edzi be: “Ne ehiã be míawɔ afɔɖeɖe sesẽ aɖe alo awɔ nane si mí ame susɔeawo míadi be míawɔ o, evɔ wòhiã be míawɔe atsɔ akpɔ kuxi aɖewo gbɔ la, Bill ŋue míetrɔna ɖo. Dzidefo aɖe nɔa esi wòkpea akɔ kple nu si dzi mí katã míelɔ̃ ɖo be ele be míawɔe le mɔ aɖe nu evɔ míele vɔvɔ̃m alo ŋutetea mele mía si o la.”
SRƆ̃ÐEÐE SIWO ME WOKPƆ DZIDZƆ LE
Xɔlɔ̃ eneawo va ɖe srɔ̃ ɖe nɔewo yome ɖekaɖeka. Wotu wofe xɔlɔ̃wɔwɔa ɖe lɔlɔ̃ na Yehowa kple lɔlɔ̃ na ɣeyiɣiawo katã fe subɔsubɔdɔa dzi, eya ta wodi kpeɖeŋutɔ si atsɔ Yehowa fe lɔlɔ̃nu wɔwɔ aɖo nɔfe gbãtɔ. Ɣeyiɣiawo katã fe subɔsubɔdɔa na wosrɔ̃e be tefeɖoɖo le nunana me wu nuxɔxɔ, eye be, esɔ be woabu Fiaɖufea fe nuwo be wole vevie wu ame ŋutɔ fe didiwo. Esia ta wotia nɔvinyɔnu siwo ŋutɔwo tia ɣeyiɣiawo katã fe subɔsubɔdɔa hele ewɔm xoxo. Esia wɔe be dzidzɔkpɔkpɔ nɔ srɔ̃ɖeɖe eneawo katã me eye woli ke.
Hafi xɔlɔ̃wɔwɔ aɖe alo srɔ̃ɖeɖe aɖe nakpɔ dzidzedze la, ele be woatsɔ Yehowa aɖo nɔfe gbãtɔ. (Nyagb. 4:12) Togbɔ be Bill kple Ramon fe kpeɖeŋutɔwo va dɔ alɔ̃ le ku me hã la, wo ame evea siaa kpɔ ale si srɔ̃nyɔnu wɔnutefe kpena ɖe srɔ̃a ŋui kple dzidzɔ si dona tso eme la tefe. Esia kpɔtɔ le vi ɖem na Lowell kple Richard ya, eye Bill, si gbugbɔ ɖe srɔ̃ la, tia efe kpeɖeŋutɔ yeyea le nunya me, si wɔe be wòyi ɣeyiɣiawo katã fe subɔsubɔdɔa dzi.
Esi feawo va nɔ yiyim la, wode dɔ asi na wo le dukɔ vovovowo me—vevietɔ Germany, Austria, Luxembourg, Canada, kple United States. Esia wɔe be, xɔlɔ̃ eneawo mete ŋu nɔ tefe ɖeka abe ale si wodii ene o. Gake togbɔ be wo dome didi tso wo nɔewo gbɔ hã la, kadodo kpɔtɔ nɔ wo dome, wokpɔa dzidzɔ kple wo nɔewo le wofe yayrawo me, eye wofaa avi ɖekae le wofe xaxawo me. (Rom. 12:15) Ele be míade asixɔxɔ gã aɖe xɔlɔ̃ siawo fomevi ŋu eye mele be míabu wo nu tsɛe o. Wonye nunana xɔasiwo tso Yehowa gbɔ. (Lod. 17:17) Esesẽ ŋutɔ be woakpɔ xɔlɔ̃ vavãwo le egbexexea me! Ke hã xɔlɔ̃ vavãwo ate ŋu asɔ gbɔ ɖe Kristotɔ vavã ɖe sia ɖe ya si. Esi míenye Yehowa Ðasefowo ta la, míedzea xɔlɔ̃ kple haxɔsetɔwo le xexea me godoo, eye fo wo katã ta la, míenye Yehowa Mawu kple Yesu Kristo xɔlɔ̃wo.
Abe ale si wòdzɔna ɖe mí katã dzi ene la, xɔlɔ̃ ene siawo hã to nɔnɔme sesẽwo me ɣeaɖewoɣi—ɖewohĩ le wo dometɔ aɖe srɔ̃nyɔnu fe ku ta, le nuteɖeamedzi si dɔléle hena vaa ame dzi ta, le dzila tsitsiwo dzi kpɔkpɔ fe dzimaɖitsitsiwo ta, le vihehe fe kuxi siwo dzea ŋgɔ ame esime wòkpɔtɔ le ɣeyiɣiawo katã fe subɔsubɔdɔ wɔm ta, le dzimaɖitsitsi siwo teokrasidɔdeasi yeye aɖe xɔxɔ hena vae ta, kple le tsitsimekuxi siwo le dzidzim ɖe edzi fifia ta. Gake wofe nutefekpɔkpɔwo na wonyae hã be xɔlɔ̃wo—esiwo le kpuife kple esiwo le didife ʋĩi la siaa—kpena ɖe ame siwo lɔ̃ Yehowa ŋu wokpea akɔ kple kuxi ɖe sia ɖe dzidzedzetɔe.
XƆLƆ̃WƆWƆ AÐE SI ANƆ ANYI TEGBEE
Aleke gbegbe wònyoe nye esi be Lowell, Ramon, Bill, kple Richard siaa tsɔ wo ɖokuiwo ɖe adzɔgbe na Yehowa esime Lowell xɔ fe 18, Ramon xɔ fe 12, Bill xɔ fe 11, eye Richard xɔ fe 10 eye wo katã wodze ɣeyiɣiawo katã fe subɔsubɔdɔa gɔme le wofe fe 17 va ɖo fe 21 xɔxɔ me. Wowɔ abe ale si Nyagblɔla 12:1 de dzi fo na woe ene be: “Ðo ŋku wɔwòla dzi le wò ɖekakpuiŋkekewo me.”
Ne Kristotɔ ɖekakpui ye nènye la, lɔ̃ faa nàwɔ ɖe Yehowa fe amekpekpea dzi be nàdze ɣeyiɣiawo katã fe subɔsubɔdɔa gɔme, ne anya wɔ. Eye le Yehowa fe amenuveve me la, àkpɔ dzidzɔ—abe xɔlɔ̃ ene siawo ene—le nutome sue, nutome gã, alo alɔdzedɔwɔfewo dzi kpɔkpɔ fe subɔsubɔdɔa me; le subɔsubɔ le Betel, si me subɔsubɔ abe Alɔdzekɔmiti me tɔ ene hã le me; le nufiafia le Fiaɖufe Subɔsubɔ kple Mɔɖelawo Ƒe Subɔsubɔ Sukuawo me; kple le nufowo fofo le takpekpe gãwo kple suewo siaa me. Wo ame enea siaa wokpɔ dzidzɔ ale gbegbe esi wonyae be yewofe dɔdeasiawo ɖe vi na ame akpe geɖe! Wote ŋu wɔ nu siawo, elabena esime wonye ɖekakpuiwo la, wowɔ ɖe Yehowa fe amekpekpe si me lɔlɔ̃ le, si nye be, woava subɔ ye la dzi kple luʋɔ blibo.—Kol. 3:23.
Egbea la, Lowell, Richard, kple Ramon wogava le subɔsubɔm ɖekae le alɔdzedɔwɔfe si le Selters, Germany, fifia. Nublanuitɔe la, Bill ku le fe 2010 me esi wògakpɔtɔ nɔ subɔsubɔm abe mɔɖela vevi ene le United States. Ku tso xɔlɔ̃wɔwɔ tɔxɛ si nɔ Bill kple exɔlɔ̃ etɔ̃awo dome hena fe 60 kloe la me! Gake mía Mawu, Yehowa, meŋlɔa exɔlɔ̃wo be o. Míate ŋu aka ɖe edzi be Mawu agbugbɔ aɖo Kristotɔwo fe xɔlɔ̃wɔwɔ ɖe sia ɖe si me ku va tso hena ɣeyiɣi aɖe la tè le efe Fiaɖufea fe dziɖuɖu te.
“Ƒe 60 sɔŋ ye míafe xɔlɔ̃wɔwɔa xɔ, gake le wo katã me la, nyemate ŋu aɖo ŋku masɔmasɔ aɖeke dzi o”
Ɣeyiɣi kpui aɖe hafi Bill naku la, eŋlɔ bena: “Ƒe 60 sɔŋ ye míafe xɔlɔ̃wɔwɔa xɔ, gake le wo katã me la, nyemate ŋu aɖo ŋku masɔmasɔ aɖeke dzi o. Mebua míafe xɔlɔ̃wɔwɔa ɣesiaɣi be enye nu tɔxɛ aɖe ŋutɔ.” Exɔlɔ̃ etɔ̃awo, siwo kpɔtɔ nye xɔlɔ̃wo kokoko eye wole mɔ kpɔm be yewoayi yewofe xɔlɔ̃wɔwɔa dzi le xexe yeyea me la gblɔ kpee enumake be, “Eye ɖeko míedze egɔme koe nye esia.”
^ mm. 17 Wota Nɔviŋutsu Frost fe agbemeŋutinya wɔdɔɖeamedzi la ɖe April 15, 1961, fe Eŋlisigbe me Gbetakpɔxɔ, axa 244 va se ɖe axa 249.


c: text/html

text:
BIBLIA ƑE NUKPƆSUSU
Srɔ̃tɔwo
Hadede dzro koe srɔ̃ɖeɖe nyea?
“Nu si Mawu bla ɖekae la, ame aɖeke negama eme o.”—Mateo 19:6.
NYA SI BIBLIA GBLƆ
Mawu mebua srɔ̃ɖeɖe be enye hadede dzro aɖe ko o. Ke boŋ enye kadodo kɔkɔe si nɔa ŋutsu kple nyɔnu dome. Biblia gblɔ be: “Tso nuwɔwɔwo fe gɔmedzedze la, ‘atsu kple asi [Mawu wɔ] woe. Le esia ta ŋutsu agblẽ fofoa kple dadaa ɖi, eye woa kple eve la woazu ŋutilã ɖeka’ . . . Eya ŋuti nu si Mawu bla ɖekae la, ame aɖeke negama eme o.” *—Marko 10:6-9; 1 Mose 2:24.
Nya si nye “nu si Mawu bla [alo te fo fu] ɖekae” mefia be Mawue tiaa ame si ame aɖe ava ɖe la nɛ do ŋgɔ o. Ke boŋ esi Biblia ɖee fia be Wɔla lae nye srɔ̃ɖeɖewo Gɔmeɖoanyila la, ele kpe ɖom edzi be srɔ̃ɖeɖe menye ɖoɖo si woafo asi o. Srɔ̃tɔ siwo bua wofe srɔ̃ɖeɖe alea wɔnɛ kɔkɔe henana wònyea nubabla si nɔa anyi ɖaa eye esia wɔnɛ be wogaɖonɛ kplikpaa wu tsã be yewofe srɔ̃ɖeɖea nakpɔ dzidzedze. Didi si le wo me be yewofe srɔ̃ɖeɖea nakpɔ dzidzedze la nu gasẽna ɖe edzi wu ne wona Biblia fia mɔ wo le agba si le wo dzi abe srɔ̃ŋutsu kple srɔ̃nyɔnu ene la tsɔtsɔ me.
Nu kae nye srɔ̃ŋutsu fe ɖofe?
“Ŋutsue nye ta na srɔ̃a.”—Efesotɔwo 5:23.
NYA SI BIBLIA GBLƆ
Be nuwo nayi edzi nyuie le fomea me la, ele be ame aɖe nanɔ anyi awɔ nyametsotso mamlɛa. Srɔ̃ŋutsu sie Biblia tsɔ agbanɔamedzi sia dee. Gake esia mefia be wòanye gaglãsudola alo ŋlɔmiwɔla o. Eye mefia hã be wòaɖe ta le efe agbanɔamedziwo te o, elabe esia ate ŋu awɔe be srɔ̃a magade bubu eŋu o, eye ate ŋu ada agba dzodzro hã ɖe srɔ̃a dzi. Ke ɖe Mawu di tso esi boŋ be wòawɔ dɔ sesẽ akpɔ srɔ̃a dzi ahade bubu eŋu abe xɔlɔ̃ vevi kple ame si dzi woate ŋu aka ɖo wu ene. (1 Timoteo 5:8; 1 Petro 3:7) Efesotɔwo 5:28 gblɔ be: “Srɔ̃ŋutsuwo nanɔ wo srɔ̃wo lɔ̃m abe woawo ŋutɔwo fe ŋutilãwo ene.”
Srɔ̃ŋutsu si lɔ̃ srɔ̃a vavã la dea asixɔxɔ aɖaŋu kple ŋutete siwo le srɔ̃a si ŋu eye wòbiaa efe susu le nyawo ŋu le bubumɔ nu, vevietɔ le nya siwo ku ɖe fomea ŋu la me. Mele be wòate tɔ ɖe efe susuwo dzi le esi wònye fomea fe ta ta o. Esi mawuvɔ̃la Abraham gbe aɖaŋu nyui aɖe si srɔ̃a ɖo nɛ le fomekuxi aɖe ŋu dzi wɔwɔ la, Yehowa Mawu gblɔ nɛ be “ɖo to [srɔ̃wò].” (1 Mose 21:9-12) Abraham wɔ ɖe nya sia dzi ɖokuibɔbɔtɔe eye esia na efe fomea kpɔ ŋutifafa hewɔ ɖeka eye Mawu yra wo hã.
Nu kae nye nyɔnu fe ɖofe le fomea me?
“Mi srɔ̃nyɔnuwo hã, mibɔbɔ mia ɖokui na mia ŋutɔwo mia srɔ̃wo.” —1 Petro 3:1.
NYA SI BIBLIA GBLƆ
Do ŋgɔ teti hafi Mawu nawɔ srɔ̃nyɔnu na ŋutsu gbãtɔ la, egblɔ be: “Menyo bena ame la natsi akogo o; mawɔ kpeɖeŋutɔ, si asɔ ɖe eŋu la nɛ.” (1 Mose 2:18) Nyagbe ‘sɔ ɖe eŋu’ fia nu si ana nane nanɔ blibo. Esia fia be Mawu wɔ nyɔnu be wòanye ŋutsu fe kpeɖeŋutɔ si sɔ nɛ bliboe ke menye be wòasɔ kple ŋutsu ahanɔ ho ʋlim kplii o. Esi wònye kpeɖeŋutɔ si sɔ na ŋutsua ta la, woate ŋu awɔ dɔ si Mawu de wo si be woadzi viwo bena anyigba dzi nayɔ la nava eme.—1 Mose 1:28.
Mawu na ŋutilãmeŋutete, susumeŋutete kple seselelãmeŋutete siwo sɔ nyuie nyɔnua ale be wòate ŋu awɔ efe akpa dzi nyuie. Ne ewɔ ŋutete siawo ŋu dɔ nyuie le lɔlɔ̃ me la, akpe asi ɖe efe srɔ̃ɖeɖea fe dzidzedzekpɔkpɔ ŋu geɖe eye wòana srɔ̃a nakpɔ dzidzɔ ahase le eɖokui me be yele dedie. Le Mawu ŋkume la, nyɔnu nyui sia tɔgbi dze na kafukafu. *—Lododowo 31:28, 31.
^ mm. 5 Biblia ɖe mɔ be woate ŋu agbe srɔ̃ ne srɔ̃tɔwo dometɔ ɖeka wɔ ahasi.—Mateo 19:9.
^ mm. 14 Srɔ̃tɔwo akpɔ aɖaŋuɖoɖo nyui siwo ku ɖe srɔ̃ɖeɖe kple fome ŋu le nyati si nye “Nu Si Akpe Ðe Ƒomewo Ŋu” si dzena le Nyɔ! me edziedzi la me.

robotstxt: allowed

filter: keep


text:
Ðe Wòle Be Míasubɔ Nɔnɔmewɔwɔwoa?
Ale si Biblia ɖo eŋui
Ao. Numekugbalẽ aɖe gblɔ tso se siwo Mawu de na Israel-dukɔa ŋu ale: “Biblia me nya vovovowo ɖo kpe edzi be womezã nɔnɔmewɔwɔwo le Mawu subɔsubɔ vavãtɔ me o.” (New Catholic Encyclopedia) Bu mawunyakpukpui siawo ŋu kpɔ:
“Mègawɔ legba aɖeke na ɖokuiwò o. Mègawɔ nu siwo le dzifo, alo nu siwo le anyigba dzi, alo nu siwo le tsi me le anyigba te la, fe nɔnɔme o. Mègade ta agu na wo o, eye mègasubɔ wo o, elabena nye Yehowa, wò Mawu la, Mawu ʋãŋu menye.” (2 Mose 20:4, 5) Esi wònye “Mawu ʋãŋu” ye Mawu nye ta la, mekpɔa ŋudzedze ɖe nɔnɔmetatawo, kpetatawo, nɔnɔmewɔwɔwo, legbawo, dzesiwo kafukafu kple wo subɔsubɔ ŋu o.
“Nyematsɔ nye bubu na ame tutɔ kple nye kafukafu na legbawo o.” (Yesaya 42:8) Mawu meda asi ɖe esubɔsubɔ to legbawo dzi dzi o. Esi Israel-vi aɖewo di be yewoasubɔ Mawu to sikanyivi aɖe dzi la, egblɔ be wowɔ “nu gbegblẽ.”
—2 Mose 32:7-9.
“Mele be míasusu be mawunyenye la le abe sika alo klosalo alo kpe ene o, eye mele abe nane si fe nɔnɔme wokpa to amegbetɔ fe aɖaŋu kple tamesusu dzi la ene o.” (Dɔwɔwɔwo 17:29) To vovo na trɔ̃subɔla siwo zãa nu siwo “fe nɔnɔme wokpa to amegbetɔ fe aɖaŋu kple tamesusu dzi” le wofe subɔsubɔ me la, Kristotɔwo ya zɔna “le xɔse me, ke menye le nukpɔkpɔ me o” abe ale si Biblia gblɔe ene.
—2 Korintotɔwo 5:7.
“Mikpɔ mia ɖokui dzi le trɔ̃wo ŋu.” (1 Yohanes 5:21) Mawu ɖee fia enuenu le se siwo wòde na Israel-dukɔa kple Kristotɔwo siaa le Biblia me la me be alakpae nu si wofiaa amewo be Mawu daa asi ɖe nɔnɔmewɔwɔwo kple dzesiwo zazã atsɔ asubɔe dzi la nye.
Srɔ̃ Nu Geɖe Wu
Nu Ka Tae Yehowa Ðasefowo Mezãa Atitsoga Le Tadedeagu Me O?
Togbɔ be Kristotɔwoe mí Yehowa Ðasefowo míenye hã la, míezãa atitsoga le míafe tadedeagu me o. Nu ka tae?
Atitsoga Ŋutie Yesu Ku Ðoa?
Ame geɖe bua atitsoga be enye Kristotɔwo fe dzesi si bɔ wu. Ðe wòle be míazãe le tadedeagu mea?
Ðoe Kplikpaa Nànɔ Subɔsubɔha Vavãtɔ Me
Kuxi kawoe nàte ŋu ado goe ne èle wò dzixɔsewo me ɖem na amewo? Aleke nàwɔ esia be woagado dziku ɖe ŋuwò o?


text:
Kuɖa, March 22
Wose nya siwo wogblɔ na wo la gɔme.—Neh. 8:12.
Mawu fe amewo le gbegbɔgblɔ fe nunanaa zãm tsɔ le Yehowa kafum hele eŋunya gblɔm na amewo tso ɣeaɖeɣi ke va ɖo fifia. Eye fe aɖewoe nye esia la, míele nunana sia zãm tsɔ le Biblia gɔme ɖem ale be ame geɖe nava srɔ̃ nu tso Yehowa ŋu. Biblia gɔmeɖeɖe akpe geɖe ye li, gake ɖewo me nyawo de pɛpɛpɛ wu ɖewo. Be Xexe Yeye Biblia Gɔmeɖeɖe Kɔmitia naɖe Biblia gɔme wòade pɛpɛpɛ la, woɖoe be yewoazɔ ɖe mɔfiame vevi etɔ̃ siawo dzi: (1) Yewoade bubu Mawu fe ŋkɔa ŋu ahazãe le efe Nya la me le tefe siwo katã wòdze le le nuŋlɔɖi gbãtɔawo me. (Mat. 6:9) (2) Yewoaɖe gbe gbãtɔawo me nyawo gɔme tẽe, nya-ɖe-nya-nu, ne esia anya wɔ. Ne manya wɔ o la, ekema yewoaɖe gɔmesese si tututu le nyaa ŋu me wòade pɛpɛpɛ. (3) Yewoazã nya siwo gɔme amewo ase, eye exexlẽ nanɔ bɔbɔe na wo.—Neh. 8:8. w15 12/15 2:1, 2
Yawoɖa, March 23
Ne kpẽ fe ɖiɖime mekɔ nyuie o ɖe, ame kae adzra ɖo ɖe aʋa ŋu?—1 Kor. 14:8.
Bu nu si adzɔ ɖe asrafowo dzi ne kpẽ fe ɖiɖime mekɔ nyuie o ŋu kpɔ ko! Nenema kee ne míeɖe nyawo me nyuie o la, atɔtɔ amewo alo woaxɔ nu si menye nyatefe o dzi ase. (1 Kor. 14:9) Míedi be míafo nu eme nakɔ na amewo gake mele be míafo nu amemabumabutɔe alo anɔ nya kam na wo kãkãkã o. Míakpɔ ale si Yesu gblɔ nya siwo gɔme sese le bɔbɔe fe kpɔɖeŋu nyui aɖewo le Mateo ta 5 va se ɖe 7. Le efe nufo ma me la, mezã nya gã nya gã siwo gɔme sese sesẽ, alo lɔ nyawo trɔ ɖe amewo dzi o. Megblɔ nya aɖeke si ave amewo hã o. Yesu fia nyatefenya vevi siwo me goglo, gake ezã nya siwo gɔme sese le bɔbɔe. Gbe ɖeka esi Yesu di be yeafia yefe nusrɔ̃lawo be mele be woatsi dzi fũu akpa ɖe nu si woaɖu gbe sia gbe ŋu o la, egblɔ na wo be Yehowa nyia dzifoxewo. Eyome ebia wo be: “Ðe miexɔ asi sãsãsã wu wo oa?” (Mat. 6:26) Yesu fe nya ʋɛ mawo fia nu vevi aɖe nusrɔ̃lawo eye wòde dzi fo na wo. w15 12/15 3:13, 14
Fiɖa, March 24
Mina miafe nɔvilɔlɔ̃ nayi edzi ɖaa.—Heb. 13:1.
Nɔvilɔlɔ̃ gɔme ɖe? Helagbe me nya si Paulo zã la fia “ame nɔvi lɔlɔ̃.” Nɔvilɔlɔ̃ nye vividoɖeameŋu fe seselelãme si nu sẽ si nɔa fometɔwo alo xɔlɔ̃ veviwo dome. (Yoh. 11:36) Menye aɖu ko nu dɔme tɔ le vo nɔviwoe míenye o. Nɔvi akuakuawoe míenye. (Mat. 23:8) Paulo gblɔ be: “Miafe nɔvilɔlɔ̃ nade to abe dadavilɔlɔ̃ ene. Mitre mia nɔewo bubu.” (Rom. 12:10) Nya siawo ɖe ale si gbegbe míelɔ̃a mía nɔewoe fia. Nɔvilɔlɔ̃ sia kpakple lɔlɔ̃ si wotu ɖe Kristotɔwo fe gɔmeɖosewo dzi kpena ɖe Mawu fe amewo ŋu wonyea xɔlɔ̃ siwo dome tsi metona o eye wowɔa ɖeka. Le mí nyatefe Kristotɔwo gome la, Kristotɔ vavã ɖe sia ɖe nye mía “nɔvi,” metsɔ le dukɔ si me tɔ wònye me o. (Rom. 10:12) Yehowa fia mí be míalɔ̃ mía nɔewo abe nɔ ɖeka dzidziwo ene.—1 Tes. 4:9. w16.01 1:5, 6


text:
Ðe Biblia Fia Nu Tso Gbugbɔgadzɔ Ŋua?
Ale si Biblia ɖo eŋui
Ao, Biblia mefia naneke tso eŋu o. Nya “gbugbɔgadzɔ” alo nufiafia sia fe susu aɖeke medze le Biblia me o. Nufiafia si nye be luʋɔ mekuna o dzie wotu gbugbɔgadzɔ fe dzixɔsea ɖo. * Gake Biblia fia nu be ame blibo lae nye luʋɔ eye be luʋɔ kuna. (1 Mose 2:7, etenuŋɔŋlɔ; Ezekiel 18:4) Ne ame ku la, meganɔa agbe o.
Vovototo kae le gbugbɔgadzɔ kple tsitretsitsia dome?
Nu si Biblia fia tso tsitretsitsia ŋu medo fome aɖeke kple luʋɔ makumaku fe nufiafia o. Le tsitretsitsia gome la, Mawu azã efe ŋusẽ atsɔ agbɔ agbe ame siwo ku. (Mateo 22:23, 29; Dɔwɔwɔwo 24:15) Tsitretsitsia na mɔkpɔkpɔ nyui ame siwo ku la be woafɔ wo ɖe tsitre woava nɔ agbe le xexe yeye me, eye womagaku azɔ o.
Susu totro siwo ku ɖe gbugbɔgadzɔ kple nya siwo wobe Biblia gblɔ ŋu
Susu totro: Biblia gblɔ be nyagblɔɖila Eliya gbugbɔ dzɔ va zu Yohanes Amenyrɔɖetsimela.
Nyatefea: Mawu gblɔ ɖi be: “Mele nyagblɔɖila Eliya dɔm ɖe mi,” eye Yesu fe nyawo ɖee fia be Yohanes Amenyrɔɖetsimela dzie nyagblɔɖi sia va eme ɖo. (Malaki 4:5, 6; Mateo 11:13, 14) Gake esia mefia be Eliya ye gbugbɔ dzɔ va zu Yohanes Amenyrɔɖetsimela o. Yohanes ŋutɔ gblɔ be menye yee nye Eliya o. (Yohanes 1:21) Ke boŋ ɖe Yohanes wɔ dɔ siwo ɖi Eliya tɔ, eɖe gbefã Mawu fe gbedeasi si bia dzimetɔtrɔ. (1 Fiawo 18:36, 37; Mateo 3:1) Yohanes hã fe “gbɔgbɔ kple ŋusẽ” anɔ abe nyagblɔɖila Eliya tɔ ene.
Susu totro: Biblia gblɔ be gbugbɔgadzɔ ye nye “gbugbɔgadzi.”
Nyatefea: Biblia ɖee fia be wogbugbɔa ame dzina le gbɔgbɔ me esime amea kpɔtɔ le agbe, ke menye ɖe amea kuna hafi o. (Yohanes 1:12, 13) Be woagbugbɔ ame adzi le mɔ sia nu mefia agbe si ame nɔ va yi me tsonu siwo nu mate ŋu asi le o, ke boŋ enye yayra si tso Mawu gbɔ, si naa etsɔme mɔkpɔkpɔ tɔxɛ aɖe ame.
^ mm. 3 Luʋɔ makumaku kple gbugbɔgadzɔ fe dzixɔseawo dzɔ tso blema Babilon. Emegbe la, Indiatɔwo fe xexemenunyalawo va to Karma fe dzixɔsewo vɛ. Agbalẽ aɖe gblɔ be Karma fe se nye dzixɔse aɖe si wotu ɖe “nane gbɔe nu sia nu tsona dzi, si nye be ame akpɔ ale si wònɔ agbee fifia metsonu ne egbugbɔ gadzɔ.”
Srɔ̃ Nu Geɖe Wu
Nu Kae Dzɔna Ðe Ame Siwo Ku La Dzi?
Ðe kukuawo ganyaa nu siwo le edzi yima?
Ðe Nèxɔe Se Be Yenɔ Agbe Kpɔ Hafi Va Dzɔa?
Belief in reincarnation is popular. But is that what the Bible teaches?


text:
GBETAKPƆXƆ NO. 5 2016
Aleke Nàwɔ Akpɔ Akɔfafa?
Mí katã míehiã akɔfafa, vevietɔ ne míeɖo nɔnɔme sesẽwo me. Gbetakpɔxɔ fe tata sia dzro ale si Mawu faa akɔ na ame siwo le kuxiwo kple nɔnɔme sesẽwo me tom la me.
Mí Katã Míehiã Akɔfafa
Afi kae nàkpɔ akɔfafa le ne wò ame vevi aɖe ku, ne èle go dom kuxiwo le wò dɔwɔɖui alo srɔ̃ɖeɖe me, alo ne lãmesẽkuxiwo le fu ɖem na wò?
Ale Si Mawu Faa Akɔ Na Mí
Mɔ ene siwo dzi ame siwo le nɔnɔme sesẽwo me tom ato akpɔ akɔfafa.
Ale Si Nàkpɔ Akɔfafa Le Xaxaɣiwo
Ale si ame aɖewo wɔ kpɔ akɔfafa esime wohiã nɛ vevie.
“Yehowa Tɔe Nye Aʋa La”
Nu kae na David te ŋu wu Goliat? Nu kae míate ŋu asrɔ̃ tso David fe ŋutinyaa me?
David Kple Goliat—Ðe Wofe Ŋutinyaa Dzɔ Ŋutɔŋutɔa?
Ame aɖewo gblɔna be ŋutinya ma nye nyakpakpa. Ðe kpeɖodzi le wofe nyaa ŋua?
Nye Dzi Nɔ Veve Sem Eye Menye Ŋutasẽnuwɔla
Nu kae na gbevuvi kɔdala aɖe si nɔ Mexico la di be yeatrɔ yefe agbenɔnɔ?
Nya Kae Biblia Gblɔ?
Ðewohĩ nya sia fe ŋuɖoɖo awɔ nuku na wò.
Internet Dzi Nu Bubuwo
Nu Ka Ta Mado Gbe Ða? Ðe Mawu Aɖo Eŋu Nama?
Ne Mawu aɖo wò gbedodoɖawo ŋu kple maɖo wo ŋu o la nɔ te ɖe dziwò


text:
Kele
Kele (alo Ɔktober) enye ɣleti ewolia le Gregoria ɣletigbalẽa me. Ŋkeke 31 ye le ɣletia me.
Le Latingbe me la, octo gɔme enye "enyi" si fia be Ɔktober nye ɣleti enyilia le Romatɔwo fe ɣletigbalẽ me.
Ŋkeke tɔxewo le Kele me[trɔ asi le eŋu | trɔ asi le etsofe ŋu]
- Thanksgiving (Canada) - Dzoɖa evelia le Kele me.
- Dukɔ zã (China, People's Republic of) - Kele 1
- Ɖeviwo fe agbãle kɔsiɖa le (England) - Kɔsiɖa gbãtɔ le Kele me.
- Portugal Republik la ɖoɖo - Kele 5
- Ɖokuisinɔnɔ Ŋkeke le Croatia-Kele 8
- Columbus Day (Most of United States) - Dzoɖa evelia le Kele me.
- Apple Day - Kele 21
- United Nations Day - Kele 24
- Ɖokuisinɔnɔ Ŋkeke le St. Vincent & the Grenadines - Kele 27
- Ɖokuisinɔnɔ Ŋkeke le Nigeria- Kele 1
- Ɖokuisinɔnɔ Ŋkeke le the Republic Of Cyprus Kele 1
- Ɖokuisinɔnɔ Ŋkeke le Turkmenistan - Kele 27
Nu bubuwo[trɔ asi le eŋu | trɔ asi le etsofe ŋu]
- Kele fe kpe xɔasi enye opal or tourmaline.
- Kele fe sefofo enye calendula or cosmos.
- Woyɔna Kele (alo Ɔktober) be Ɔktober dzẽ elabena ɣleti sia me zitɔtɔ dze egɔme le Russia. Le Gregoria ɣletigbãlea nu la, Adeɛmekpɔxe enye ɣleti si me nuawo katã dzɔ.
- Kele kple Siamlɔm enye ɣleti siwo me vidzidziwo sɔgbɔ wu.


text:
SƆHƐWO BIANA BE
Nu Kae Mawɔ Ne Dzinyela Aɖe Le Dɔ Lém?
Sɔhɛ geɖe metsia dzi ɖe beléle na dɔnɔ fe nyawo ŋu o. Ðewohĩ fe geɖe megbe hafi lãmesẽkuxiwo ava nɔ fu ɖem na wo dzilawo.
Ke nu kae nàwɔ ne tɔwò alo nɔwò dze dɔ vevie esi nèkpɔtɔ nye sɔhɛ? Se sɔhɛ eve aɖewo siwo nɔ te ɖe nɔnɔme sesẽ sia nu fe ŋutinyawo ɖa.
Nu si me Emmaline to
Nu si me Emily to
Nu si me Emmaline to
Nɔnye le dɔléle sesẽ aɖe si woyɔna be Ehlers-Danlos syndrome (EDS) lém. Enye dɔ vɔ̃ɖi aɖe si gblẽa nu le ame fe funukpefewo, ŋutigbalẽ kple ʋukawo ŋu.
Womete ŋu daa dɔléle sia o, eye ewɔe be nu te nɔnye ŋu vevie le fe ewo siwo va yi me. Ɣeaɖewoɣi la, efe ʋu ɖiɖina kpɔtɔna ale gbegbe be efe agbe ɖoa afɔku me; eye ɣeaɖewoɣi hã, esea veve ale gbegbe be ɖeko wòdina be yeaku.
Yehowa Ðasefowoe míenye, eye míafe hamea me tɔwo nye kpekpeɖeŋutsofe gã aɖe na mí! Le kpɔɖeŋu me, nyitsɔ laa la, hanyeti nyɔnuvi aɖe ɖo agbalẽ ɖe míafe fomea hegblɔ be yelɔ̃ mí ŋutɔ, eye be yeli ɣesiaɣi ana kpekpeɖeŋu mí. Dzidzɔ gã ka gbegbee nye esi wònye be xɔlɔ̃ siawo tɔgbi le mía si!
Biblia hã kpe ɖe ŋunye ale gbegbe. Le kpɔɖeŋu me, nye mawunyakpukpui veviwo dometɔ ɖekae nye Psalmo 34:18, si gblɔ be: “Yehowa tsɔ ɖe ame siwo fe dzi gbã gudugudu la gbɔ.” Bubu hãe nye Hebritɔwo 13:6, si gblɔ be: “Yehowa ye nye nye kpeɖeŋutɔ; nyemavɔ̃ o.”
Mawunyakpukpui evelia sia me nyawo dea dzi gbɔ nam ŋutɔ. Nu si mevɔ̃na wue nye be nɔnye ava ku agblẽm ɖi. Melɔ̃e ŋutɔ, eye mekpɔa dzidzɔ ɖe ŋkeke ɖe sia ɖe si nye kplii míenɔ anyi ɖekae ŋu. Mawunyakpukpui ma kpe ɖe ŋunye mekpɔe be nu ka kee adzɔ le etsɔme o, ele be kakaɖedzi sẽŋu nanɔ asinye.
Gake mevɔ̃a nu bubu aɖe hã. Woxɔa EDS dɔlélea le ame dzila ŋu. Nɔnye xɔe le nɔa ŋu, eye nye hã mexɔe le nɔnye ŋu. Ta efia be, EDS le nye hã ŋunye. Gake Hebritɔwo 13:6 na meka ɖe edzi be Yehowa anye “nye kpeɖeŋutɔ” le go sia hã me.
Eya ta medzea agbagba be makpɔ ŋudzedze ɖe nu si le asinye fifia ŋu, eye be maganɔ nu siwo dzɔ va yi ŋu bum alo atsi dzi fũu ɖe etsɔme ŋu o. Dzi ate ŋu aɖe le fonye ne metsɔa nu siwo nɔnye te ŋu wɔna tsã le sɔsɔm kple nu siwo megate ŋu le wɔwɔm fifia o. Biblia gblɔ be nɔnɔme sesẽ siwo me tom míele fifia la nye “ɣeyiɣi vi aɖe fe xaxa si nu mesẽ o,” ne míetsɔe sɔ kple mɔkpɔkpɔ si le mía si be míava nɔ agbe tegbee eye míagadze dɔ azɔ o.
Bu nya sia ŋu: Nu kae kpe ɖe Emmaline ŋu be dzi meɖe le efo o? Aleke wò hã nàwɔ alé dzi ɖe fo ne èle nɔnɔme sesẽwo me tom?
Nu si me Emily to
Esi menɔ sekɛndrisuku la, blanuiléledɔ dze tɔnye dzi. Dɔlélea wɔe be tɔnye trɔ zu ame bubu kura. Tso ɣemaɣi la, blanuiléle si gbɔ eme, vɔvɔ̃ madzemadzee kple dzimaɖitsitsi atraɖii ɖe kpe na tɔnye. Ele avu wɔm kplii fe 15 sɔŋue nye esia. Etena ɖe edzi ŋutɔ be yeléa blanui nenema gbegbe evɔ enya be naneke medzɔ si ta yealé blanui nenema hafi o.
Yehowa Ðasefowoe míenye eye míafe hamea me tɔwo kpena ɖe mía ŋu ŋutɔ. Míafe haxɔsetɔwo nyoa dɔme hesea nu gɔme na mí ale gbegbe, eye ame aɖeke mena tɔnye se le eɖokui me be yefe wɔfe aɖeke megale hamea me o. Ale si tɔnye le dzi dom le efe nɔnɔmea me na be meva lɔ̃e vevie wu tsã.
Edzroam vevie be tɔnye naganɔ abe ale si wònɔ tsã ene
Ke hã, tɔnye kua kutri vevie be yealé dzi ɖe fo ɣesiaɣi. Nyitsɔ laa esi efe dɔa gaho nɛ vevie la, edzea agbagba be yeazã ɣeyiɣi vi aɖe atsɔ axlẽ Biblia gbe sia gbe, ne anye kpukpui ʋɛ aɖewo koe hã. Esia do ŋusẽe ŋutɔ. Biblia fe akpa sue aɖe xexlẽ gbe sia gbe nenema xɔe ɖe agbe. Mekpɔ dzidzɔ ɖe tɔnye ŋu ɣemaɣi wu ɣeyiɣi bubu ɖe sia ɖe.
Nya siwo le Nehemiya 8:10 doa dzidzɔ nam ale gbegbe, afi ma gblɔ be: “Dzidzɔ si tsoa Yehowa gbɔe nye miafe mɔ́ sesẽ.” Nyatefe matrɔmatrɔe wònye. Dzidzɔ si mekpɔna le nɔviwo dome ne mede kpekpeawo hele gome kpɔm le wo me la daa gbe le nye dzi si xɔ abi la ŋu. Enana agbe ɖoa menye ŋkeke bliboa katã. Tɔnye fe kpɔɖeŋu nyuia na mesrɔ̃e be nɔnɔme sesẽ ka ke mee mato o, Yehowa le klalo ɣesiaɣi be yeakpe ɖe ŋunye.
Bu nya sia ŋu: Aleke Emily kpe ɖe tɔa ŋu esi wòdze dɔ vevie? Ne ame aɖe le blanuiléledɔ lém la, aleke nàte ŋu akpe ɖe eŋu?
Srɔ̃ Nu Geɖe Wu
NYƆ!
Nu Si Wòle Be Nànya Tso Tagbɔdɔléle Ŋu
Nu asieke aɖewo ate ŋu akpe ɖe ŋuwò nànɔ te ɖe tagbɔdɔlélewo nu dzidzedzetɔe.
AGBALẼWO KPLE AGBALẼ GBADZAWO
Ðe Fukpekpewo Nu Ava Yia?
Biblia gblɔ be Mawu lé fu madzɔmadzɔnyenye eye wògblɔ ale si míawɔ anya be etsɔ ɖe le eme na amewo hã na mí.


text:
SƆHƐWO BIANA BE
Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?
—Akpa 2: Ale Si Nàwɔ Ahaya
Tenɔnɔ ɖe fɔbubu ame ɖokui nu
Ŋu kpea ame siwo ŋu wowɔ gbɔdɔnuwo ɖo la dometɔ geɖe vevie. Wobua fɔ wo ɖokuiwo gɔ̃ hã. Bu Karen, si xɔ fe 19 fifia eye wowɔ gbɔdɔnuwo ɖe eŋu esime wòxɔ fe 6 va se ɖe fe 13 la ŋu kpɔ. Egblɔ be: “Nu si ɖe fu nam wue nye fɔbubu ɖokuinye. Mebiaa ɖokuinye be, ‘Aleke meɖe asi le ɖokuinye ŋu nu sia yi edzi alea gbegbe?’”
Ne èsena le ɖokuiwò me alea la, bu nya siwo gbɔna ŋu:
Ðevi fe ametia kple efe seselelãme mesu te hena gomekpɔkpɔ le gbɔdɔdɔ me o. Ðeviwo menyaa naneke tso nuwɔna mawo ŋu o, eya ta womate ŋu agblɔe wòasɔ be woawo ŋutɔwoe lɔ̃ ɖe edzi hafi wodɔ wo gbɔ o. Esia fia be menye ɖeviwo fe vodadae wònye ne wowɔ gbɔdɔnuwo ɖe wo ŋu o.
Ðeviwo xɔa ame tsitsiwo dzi sena, eye womenɔa ŋudzɔ ɖe ame gbegblẽwo fe aɖaŋu vɔ̃wo ŋu o, eye esia tea ŋu nana be ɖeviwo blena tsia wo si me. Agbalẽ aɖe gblɔ be: “Ðevigbɔdɔlawo nye aɖeŋanɛtɔwo, eye ɖeviwo mate ŋu akpe wofe numevivinyawo dzi o.”
—The Right to Innocence.
Gbɔdɔdɔ ate ŋu anyɔ ɖe ɖevi me ne wowɔ gbɔdɔnuwo ɖe eŋu. Ne esia dzɔ ɖe dziwò la, ka ɖe edzi be nenemae wowɔ míafe ametia be wòawɔ dɔ ne wolé tefetefewo na mí. Esia mefia be esi nènɔ ɖevime la ŋutete nɔ asiwò be nàlɔ̃ ɖe edzi be woadɔ ye gbɔ o, mesɔ hã be woabu fɔ wò be wò ŋutɔe lɔ̃ wodɔ gbɔwò o.
Aɖaŋuɖoɖo: Bu ɖevi aɖe si xɔ fe si nèxɔ ɣemaɣi hafi wowɔ gbɔdɔnuwo ɖe ŋuwò la ŋu. Bia ɖokuiwò be, ‘Ðe wòasɔ be woabu fɔ ɖevi ma ne wowɔ gbɔdɔnuwo ɖe eŋua?’
Karen bu nuwo ŋu alea esi wònɔ ɖevi etɔ̃ aɖewo dzi kpɔm, wo dometɔ ɖeka axɔ abe fe ade ene
Nyatefenya: Ame siwo wɔ gbɔdɔnua ɖe ŋuwòe wòle be woabu fɔe. Biblia gblɔ be: “Woabu ame vɔ̃ɖi fe vɔ̃ɖinyenye na eya ŋutɔ ɖeɖe ko.”
Viɖe si le dzeɖoɖo tso eŋu na ame aɖe me
Dzeɖoɖo tso nu siwo wowɔ ɖe ŋuwò la ŋu na ame tsitsi aɖe si dzi nèka ɖo la ate ŋu ana nàkpɔ gbɔdzɔe. Biblia gblɔ be: “Xɔlɔ̃ vavã lɔ̃a ame ɣeawokatãɣi, eye ame nɔvi wònye wodzi ɖe xaxagbe ŋu.”
Anɔ eme be àsusui be ne yemegblɔe na ame aɖeke o la ade ye dzi wu. Ðeko wòva le abe numakɔmakɔ le nyaa dzi va zu gli aɖe si kpɔa tawò tso dzigbagbã bubuwo si me ene. Gake nyae be gli ma si le tawò kpɔm la kee le mɔ xem na kpekpeɖeŋu si ame bubuwo ate ŋu ana wò.
Ðetugbui aɖe si ŋkɔe nye Janet va kpɔe be yefe dzi dze eme ŋutɔ esi yeɖo dze tso gbɔdɔnu siwo wowɔ ɖe ye ŋu la ŋu na ame aɖe. Egblɔ be: “Nye ame nyanyɛ si dzi meka ɖoe dɔ gbɔnye le nye ɖevime, eye nyemekɔ nu le edzi na ame aɖeke o fe geɖe. Gake esi menya fo nu tso eŋu na danye ko la, ɖeko wòwɔ abe ɖe wokɔ agba kpekpe aɖe le ta nam ene.”
Esi Janet bu nu si dzɔ ɖe edzi va yi ŋu la, ese nu si tae wòsesẽna na amewo be woafo nu tso gbɔdɔnu siwo wowɔ ɖe wo ŋuti ŋu la gɔme. Egblɔ be: “Enye ŋukpe gã aɖe be ame nagblɔ gbɔdɔnu siwo wowɔ ɖe eŋu la na ame bubu. Gake le gonyeme la, veve si gbegbe mesena esi nyemekɔ nu le nyaa dzi o la wu tsɔtsɔ nam. Ede dzinye wu be megblɔe na ame aɖe kaba.”
“Gbedaɣi”
Gbɔdɔnu siwo wowɔ ɖe ŋuwò la ate ŋu ana be nànɔ susu tramatramawo bum ɖe ɖokuiwò ŋu
Srɔ̃ Biblia. Mawu fe susuwo le Biblia me, eye ŋusẽ le wo ŋu be woamu “nu siwo li ke sesĩe la afu anyi,” esiawo dometɔ ɖekae nye susu totro bubu ɖe ame ɖokui ŋu. (2 Korintotɔwo 10:4, 5) Le kpɔɖeŋu me, xlẽ mawunyakpukpui siwo gbɔna eye nàde ŋugble le wo ŋu: Yesaya 41:10; Yeremiya 31:3; Malaki 3:16, 17; Luka 12:6, 7; 1 Yohanes 3:19, 20.
Do gbe ɖa. Ne èle sesem le ɖokuiwò me be yemele bo aɖeke nu o alo nèle fɔ bum ɖokuiwò atraɖii la, “dro wò agba ɖe Yehowa dzi” le gbedodoɖa me. (Psalmo 55:22) Magblẽ wò ɖi gbeɖe o!
Na hamemetsitsiwo nakpe ɖe ŋuwò. Wona hehe ŋutsu Kristotɔ siawo wole “abe sitsofe tso ya nu kple bebefe tso tsidzadza gã nu ene.” (Yesaya 32:2) Woate ŋu akpe ɖe ŋuwò nàbu susu nyuiwo ɖe ɖokuiwò ŋu eye nàkpɔ ŋgɔ tẽe.
De ha kple kpɔɖeŋu nyui ɖolawo. Lé ŋku ɖe ame siwo ɖoa kpɔɖeŋu nyuiwo le Kristotɔwo fe agbenɔnɔ me ŋu. Lé ŋku ɖe ale si wowɔa nu ɖe wo nɔewo ŋu la ŋu. Àva kpɔe be menye ame nyanyɛwo katãe gblẽa nu le ame siwo wogblɔna be yewolɔ̃ la ŋu o.
Ðetugbui aɖe si ŋkɔe nye Tanya la kpɔ nu vevi sia dze sii. Tso efe ɖevime kee ŋutsu geɖewo dɔa egbɔ. Egblɔ be “Ŋutsu siwo nye nye ame nyanyɛwo la de asi ŋunye.” Gake Tanya va kpɔe dze sii be ŋutsu aɖewo li siwo lɔ̃a ame vavã. Aleke wòwɔ kpɔ esia dze sii?
Esi Tanya va de ha kple atsu kple asi aɖe siwo nye Kristotɔwo la, efe susu trɔ. Egblɔ be: “Mekpɔe dze sii le ŋutsua fe nuwɔnawo me be menye ŋutsuwo katãe gblẽa ŋu le ame ŋu o. Ŋutsua kpɔa srɔ̃a ta, eye nenemae Mawu di be wòanɔ hã.” *
^ mm. 27 Ne blanuiléledɔ, numaɖumaɖu nyuie fe kuxiwo, nu vevi wɔwɔ ame ɖokui, atike vɔ̃ɖiwo zazã, alɔ̃dɔkuxiwo alo ameɖokuiwuwu fe susu ɖe kpe na wò la, anyo be nàkpɔ ɖɔkta bibi aɖe si akpe ɖe ŋuwò.
Srɔ̃ Nu Geɖe Wu
SƆHƐWO BIANA BE
Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?
—Akpa 1: Nu Siwo Ŋu Nànɔ Ŋudzɔ Ðo
Aɖaŋuɖoɖo etɔ̃ siwo ate ŋu akpɔ tawò tso ame siwo wɔa gbɔdɔnuwo ɖe amewo ŋu si me.


text:
Nu Kae Mawɔ Be Mía Kple Nye Nufiala Dome Nanɔ Nyui?
Tɔ nabu eŋu kpɔ!
Bu nu si me Rachel to la ŋu kpɔ. Ne wowɔ dodokpɔ la, Rachel xɔa dzeside nyui siwo nye A alo B. Esi wòva ɖo xɔ 7 lia me la, nuwo va trɔ. Rachel gblɔ be: “
Míafe nufiala wɔ nu sia nu si wòate ŋui be magakpɔ dzidzedze le dodokpɔ me o.” Nu ka tae? Nufiala na Rachel kple dadaa wonya be yemelɔ̃ subɔsubɔha si me wole la o.
Nu kae va dzɔ? Rachel gblɔ be: “
Ɣesiaɣi si wòdze fãa be nufialaa ɖe mɔ efe susu gbegblẽ bubu kpɔ ŋusẽ ɖe dzesi si wònam le dodokpɔ me dzi la, Dada kplɔam ɖo vaa sukua va foa nu tso eŋu kple nufialaa. Mlɔeba la, nufiala dzudzɔ fuɖeɖe nam.”
Ne nuwo le na wò hã alea la, dzi nenɔ fowò nàgblɔe na dziwòlawo. Ðikeke mele eme o be woadi be yewoafo nu tso eŋu kple wò nufiala, eye ɖewohĩ woana sukutatɔwo nanya nu tso eŋu be woakpɔ nyaa gbɔ.
Ele eme baa be, menye ɣesiaɣie agbagbadzedze be woaɖɔ nuwo ɖo kpɔa dzidzedze o. Ɣeaɖewoɣi la, ɖeko wòle be nàyi edzi ado dzi. (Romatɔwo 12:17, 18) Ðetugbui si ŋkɔe nye Tanya gblɔ be: “
Dzi kua míafe nufialawo dometɔ ɖeka ɖe sukuviwo ŋu. Zi geɖe la, edzua mí be míenye tagbɔkukutɔwo. Le gɔmedzedzea me la, esia tena ɖe dzinye mefaa avi, gake nyemegava ɖea mɔ efe dzugbewo kpɔa ŋusẽ ɖe dzinye o. Metsɔ nye susu ɖo nye sukudɔwo ŋu eye mebia ŋku ɖe efe sukudɔdeasiwo ŋu. Nu si do tso emee nye, megaɖea fu nam azɔ abe tsã ene o, eye menye sukuvi ʋɛ siwo kpɔa dzidzedze le efe dodokpɔwo me la dometɔ ɖeka. Le fe eve megbe la, wonya nufiala ma le sukua.”
Nya vevitɔ: Srɔ̃ ale si nàwɔ nu kple nufiala siwo fe nya me sẽ, eye esia ana nàtu ŋutete nyuiwo, siwo akpe ɖe ŋuwò nàsrɔ̃ ale si nàwɔ nu kple dɔtɔ si fe nya me sẽ ɖo. (1 Petro 2:18) Ana nàde asixɔxɔ nufiala nyuiwo hã ŋu.


text:
Aleke Mawɔ Adze Xɔlɔ̃ Si Asɔ Nam?
Nu si nàte ŋu awɔ
Gbã la, de dzesi ame siwo fomevi mètea ŋu dea ha kple o
Ƒexɔxɔ:
Esesẽna nam be made ha kple ame siwo nye . . .
hanyetiwo
sɔhɛ tsitsiwo
ame tsitsiwo
Ŋutete:
Esesẽna nam be made ha kple ame siwo . . .
zã
si ŋutete tɔxɛ le
nya agbalẽ
Amenyenye:
Esesẽna nam be made ha kple ame siwo . . .
fo dzi le
xɔ ŋkɔ
le ha aɖe koŋ me
Evelia, tia nya siwo le ete dometɔ si wɔ ɖeka kple ale si nèwɔa nui ne èle ame siwo nède dzesii le etame la gbɔ.
Mewɔa nu abe ɖe mele abe woawo ke ene.
Nu siwo me metsɔ ɖe le ko ŋue mefoa nu tsoe.
Mezia ɖoɖui henɔa mɔnukpɔkpɔ dim be mado le wo dome kaba.
Etɔ̃lia, wɔ afɔɖeɖea gbã! Menye ɣesiaɣie wòle be nànɔ mɔ kpɔm be ame bubuwo nate ɖe ye ŋu o. Ɣeaɖewoɣi la, ele be wò hã nàte ɖe amewo ŋu. (Filipitɔwo 2:4) Aleke nàte ŋu awɔ esia?
Mègadze xɔlɔ̃ hawòtiwo ɖeɖe ko o. Bu eŋu kpɔ: Nu ka ta nàna wò susu nanɔ ame fomevi aɖewo ko ŋu, evɔ nànɔ konyi fam be xɔlɔ̃ mele ye si o? Ðeko wòanɔ abe ame aɖe si le tɔdomekpo dzi, si be dɔ le ye wum, evɔ tɔmelã geɖe le tsia me hafi ene!
“Nɔnye de dzi fo nam be madze agbagba manɔ dze ɖom kple ame tsitsiwo le hamea me. Egblɔ be awɔ nuku nam be nu geɖe li siwo ŋu nye kpli wo míate ŋu aɖo dze tsoe hafvevitɔwoe i. Efe nyaa le eme, eye fifia xɔlɔ̃ geɖe le asinye!”—Helena, exɔ fe 20.
Srɔ̃ ale si nàɖo dze. Nu nye be (1) ɖo to, (2) bia nya, eye (3) ɖee fia be yetsɔ ɖe le eme ŋutɔŋutɔ.—Yakobo 1:19.
“Mèdzea agbagba be manye toɖola, ke menye nu kpoloe fola o. Ne mele dze ɖom la, medzea agbagba be maganɔ nu fom tso ɖokuinye ŋu fũu akpa alo anɔ ame bubuwo ŋu gblẽm o.”—Serena, exɔ fe 18.
“Ne ame aɖe le nya si ŋu nyemenya nu boo tsoe o gblɔm la, megblɔna be wòaɖe nya si gblɔm wòle la me nam. Mewɔa esia kple susu be dzeɖoɖoa nayi edzi.”—Jared, exɔ fe 21.
“Mekpea ŋu, eya ta ɖe medzea agbagba ŋutɔ hafi tea ŋu ɖoa dze. Gake hafi nàte ŋu adze xɔlɔ̃ la, ele be nàdo vivi ɖe amewo ŋu. Esia wɔe be mete ŋu le dze ɖom kple amewo azɔ.”—Leah, exɔ fe 16.


text:
Nu Ka Tae Woyɔ Yesu Be Mawu Ƒe Vi?
Ale si Biblia ɖo eŋui
Mawu meɖe nyɔnu ŋutɔŋutɔ si dzia viwo nɛ o. Gake eyae nye nu gbagbewo katã Wɔla. (Nyaɖeɖefia 4:11) Eya ŋuti woyɔ Adam, amegbetɔ gbãtɔ si Mawu wɔ la, be “
Mawu fe vi” ɖo. (Luka 3:38) Nenema ke Biblia gblɔ be Mawue wɔ Yesu. Ema tae woyɔ Yesu hã be “
Mawu fe Vi” ɖo. (Yohanes 1:49)
Mawu wɔ Yesu hafi va wɔ Adam. Apostolo Paulo gblɔ tso Yesu ŋu be: “
Eyae nye Mawu makpɔmakpɔ la fe nɔnɔme, nuwɔwɔwo katã fe ŋgɔgbevi la.” (Kolosetɔwo 1:15) Yesu dze agbenɔnɔ gɔme xoxoxo hafi wova dzii ɖe lãnuɖunu me le Betlexem. Le nyatefe me la, Biblia gblɔ be Yesu “
dzɔɣi tso tititi le gbe aɖe gbe ʋĩ ke.” (Mixa 5:1) Yesu, ame si nye Mawu fe Vi gbãtɔ, nye gbɔgbɔmenuwɔwɔ le dzifo hafi wova dzii wònye amegbetɔ nɔ anyigba dzi. Yesu ŋutɔ gblɔ be: “
Meɖi tso dzifo va.”—Yohanes 6:38; 8:23.
Srɔ̃ Nu Geɖe Wu
Nu Ka Tae Mawu Dɔ Yesu Ðe Anyigba Dzi Ðo?
Learn why Jesus came to the earth and how we still benefit today.


text:
Gbetakpɔxɔ Kple Nyɔ! Magazinewo
Àte ŋu awɔ míafe magazine siwo me nyawo wotu ɖe Biblia dzi la fe kɔpi le internet dzi le gbe siwo wu 200 me, eye tokunɔgbewo hã le eme. Gbetakpɔxɔ la nɔa te ɖe Biblia me nyagblɔɖiwo dzi ɖea nu si xexemenudzɔdzɔwo fia la me na mí. Efaa akɔ na amewo kple Mawu fe Fiaɖufe ŋuti nya nyuia eye wòdea dzi fo na amewo be woaxɔ Yesu Kristo dzi se. Nyɔ! la fiaa ale si míate ŋu anɔ te ɖe kuxiwo nu egbeae la mí, eye wònana míekana ɖe ŋugbe si Wɔla la do ku ɖe xexe yeye si me ŋutifafa kple dedienɔnɔ anɔ le etsɔme ŋu la dzi.
Zi gbetiafe fe aɖakavia dzi ne nàtia gbe si nèdi, eye zi Dii dzi ne nàkpɔ magazine siwo le gbe ma me kple wofe fɔmat vovovo siwo li.


text:
The Tower of Babel (Genesis 11: 1-9)
Ewe (Eʋegbe)
Mðtutu ɖe Babel
- Ke gbe ɖeka kple nufofo ɖeka ŋugbe le amegbetɔwo katã nu.
- Eye wòva me bena, esi wodze mɔ ɖo ta ɣedzefe gome la, wokpɔ gbadzafea ɖe ke Sinearnyibga dzi, eye wonɔ afima.
- Eye wogblɔ na wo nɔewo bena: Mina míamė anyikpe zu xɔtukpe na wo, eye aŋɔ le akaloba tefe na wo.
- Eye wogblɔ bena: Mina míatso du, eye míatu mɔ̃ kɔkɔa ɖe, si tame natɔ dzifo, ne míafe ŋk'ɔ nanyɔ, bena míagakaka ɖe anyigba blibo la katã dzi o!
- Tete Yehowa ɖi va anyi, be yeakpɔ du kple mɔ̃ kɔkɔ, si amegbetɔviwo le tutum la ɖa.
- Eye Yehowa gblɔ bena: Kpɔ ɖa, dukɔ ɔeka wonye, eye gbe ɖeka le wo katã nu, eye esia nye
wofe nuwɔwɔ fe gɔmedzedze ko; azɔ nusianu, si dim wole be, woawɔ la, womado kpoe o.
- Mina míaɖi ayi afima, ne míatɔtɔ wofe gbe, bena amea ɖeke nagase nɔvia fe gbe o!
- Eye Yehowa na bena, wokaka tso afima ɖe anyigba blibo la katã dzi, eye wodzudzɔ du la tsotso.
- Eyata woyɔnɛ bena Babel, le esi Yehowa tɔtɔ amegbetɔwo katã fe gbe le afima, eye Yehowa na
wokaka tso afima ɖe anyigba blibo la katã dzi ta.
Source http://99.198.110.38/bible_language_resources/ewe_bible.pdf


text:
Aleke Mawɔ Sukudɔdeasi Siawo Katã?
Nu si nàte ŋu awɔ
Di tefe si nàsrɔ̃ nua le. Mele be toɣliɖeɖe nanɔ tefea o. Ne anya wɔ la, zã nusrɔ̃kplɔ̃. Mègaʋu television ne èle nu srɔ̃m o.
Wɔ nu siwo le vevie wu la gbã. Esi wònye sukunusɔsrɔ̃ le vevie ta la, ɖoe be yeawɔ yefe sukudɔdeasiwo gbã.
Mèganɔ megbelele hem o. Wɔ ɖoɖo koŋ ɖe wò sukudɔdeasiwo ŋu, eye nàwɔ ɖe edzi pɛpɛpɛ.
Ðoɖowɔɖi nenɔ asiwò. Tia dɔdeasi si nàwɔ gbã, esi nàwɔ evelia kple bubuawo. Ŋlɔ esiawo ɖe pepa dzi eye nàɖo ɣeyiɣi si nàzã ɖe wo dometɔ ɖe sia ɖe ŋu. Ne èwu wo dometɔ aɖe wɔwɔ nu la, te fli ɖe eme.
Ði ɖe eme vie. Ne èkpɔe be yefe susu megale nusɔsrɔ̃a lém tututu o la, ke ɖi ɖe eme vie. Gake gbugbɔ trɔ ɖe eŋu kaba.
Kakaɖedzi nenɔ asiwò. Ðo ŋku edzi be menye tagbɔ ɖaɖɛ ye nana ame nyea sukuvi nyui o ke boŋ veviedodonu ye. (Lododowo 10:4) Àte ŋu akpɔ dzidzedze le suku. Do vevie nu, ekema akpɔ eme kutsetse nyuiwo.


text:
Malaria
Asrã nye dɔleame si tso mu gbɔ na amegbetɔwo kple la bubuwo si tsoa parasitic protozoanwo (cell ɖeka fe nugbagbevi) na 'Plasmodium' gbɔ.[1] Malaria hea dzesiwo abe feva, ɖeɖiteameŋu, trutru and taɖuiwo vɛ. Le efe ŋusɛ̃ nu la, ehea ŋutigbale fufuu, lamedzetsiwo, ɖime alo ku.[2] Dzesi siawo dzea egɔme enuenu tso ŋkeke ewo yiɖe ŋkeke wuiatɔ le mu fe ameɖuɖu megbe. Dɔlele dzesiwo agatrɔ va le ɣletiwo megbe ne ame aɖe mexɔ dɔyɔyɔ blibo o.[1] Le amesiwo me dɔlelea vɔ le la, egbugbɔ lele nu mesena o. Dɔ malemale dziɖuɖu nɔnɔme sia dzona le ɣeyiyi abe ɣletiwo kple fewo me ne nye be malaria mega le ame o.[2]
Zi geɖee la, woxɔa dɔlele sia tso munɔ si ŋu dɔlelea le fe ameɖuɖu gbɔ'Anopheles' mosquito. Ameɖuɖu sia ɖea parasitewo tso mu fe ta me ɖe ame fe ʋu[1] me. Parasitewo zɔa yi na akla gbɔ afisi wotsina hedzi na ɖo. Plasmodium fe fome atɔ ateŋu ahe dɔlele ve eye amegbetɔwo ma ne.[2] Ame fe kuku geɖe tso P. falciparum with P. vivax, P. ovale gbɔ, eye P. malariae hea asrã siŋu ŋuse mele o la ve.[1][2] P. knowlesi fomewo mena dɔlele amegbetɔwo kabakaba o.[1] Wokpɔna malaria to ʋumedodo tso ʋu lewo, alo kple Asrã fe antigen kpɔkpɔ dodokpɔwo.[2] Wowɔ mɔnusiwo woaza 'polymerase chain reaction' atsɔ kpɔ parasite fe DNA , gake mebɔ ɖe afisiwo malaria bɔ le o elabena woxɔ asi eye womele bɔbɔe o.[3]
Woateŋu aɖekpɔtɔ dɔa fe lele to mu fe amemaɖumaɖu me le mudɔwo kple mutikewo zaza me, alo to mu fe dzidzi tsotsoɖa mɔnuwo dzi abe nugbagbeviwowuwu fe atikewo tsisisi kple tsimatsamatsawo fe ɖeɖeɖa.[2] Atikewɔwɔ na malaria nutsitsi fe mɔnuvovowo li asrã nutsitsi na mɔzɔla siwo yina afisi dɔlelea le. Enye didi be woaza atikea 'sulfadoxine'/pyrimethamine na vidziwo kple funɔwo le dzinuetɔ gbãtɔwo me fe fufɔfɔ le tefesiwo malaria bɔ ɖo. Togbɔ be ehia ha la, vaccine aɖeke meli o, gake agbagbadzedze na efe wɔwɔ le edzi yim.[1] Malaria fe atike si dzi woda asi ɖoe nye fufofo na asrãmɔxenu fe atikewo si me 'artemisinin' le.[1][2] Atikewɔwɔ evelia enye mefloquine, lumefantrine, alo sulfadoxine/pyrimethamine.[4] Woateŋu aza 'Quinine' kpeɖe 'doxycycline' ne artemisinin meli o.[4] Le tefe siwo dɔlelea bɔ ɖo la, ehia be woakpɔ malaria hafi woadze atike zaza me ɖe atike fe dɔmawɔmawɔ ta atike fe ŋuse dzi ɖe kpɔtɔ.Atikewo fe dɔmawɔmawɔ he malaria fe atikewɔwɔ geɖewo ve; le kpɔɖeŋu me, 'chloroquine'-resistant P. falciparum kaka yiɖe malaria nɔfe geɖewo, eye resistance na artemisinin va zu problem le Anyigbeɣedzefe Asia fe akpa aɖewo.[1]
Dɔlelea bɔ ɖe tropicwo kple tropicviwo nutome siwo te ɖe anyigbatitina la ŋu me.[2] Eɖewoe nye Sub-Saharan Africa, Asia, and Latin America. World Health Organization bui be le fe 2012 me la, malaria le ame million 207 . Le fema me la, dɔa wu ame abe tso 473,000 yi 789,000 ene siwodometɔ geɖe nye ɖeviwo tso Africa.[1] Malaria kple ahedada wodoa ka ɖeka eye wogblea nu le du fe ŋgɔyiyi ŋu.[5][6] Le Africa la, wobuibe egblea ga woade abe $12 billion USD le fe ɖeka me to efe dada , dɔmateŋuwɔwɔ kple nugbegble le tourism ŋu la me.[7]
Referensiwo[trɔ asi le eŋu | trɔ asi le etsofe ŋu]
- ↑ 1.0 1.1 1.2 1.3 1.4 1.5 1.6 1.7 1.8 "Malaria Fact sheet N°94". WHO. March 2014. Retrieved 28 August 2014.
- ↑ 2.0 2.1 2.2 2.3 2.4 2.5 2.6 2.7 Caraballo, Hector (May 2014). "Emergency Department Management Of Mosquito-Borne Illness: Malaria, Dengue, And West Nile Virus". Emergency Medicine Practice 16 (5).
- ↑ Nadjm B, Behrens RH (2012). "Malaria: An update for physicians". Infectious Disease Clinics of North America 26 (2): 243–59. doi:10.1016/j.idc.2012.03.010. PMID 22632637.
- ↑ 4.0 4.1 Organization, World Health (2010). Guidelines for the treatment of malaria (2nd ed. ed.). Geneva: World Health Organization. p. ix. ISBN 9789241547925.
- ↑ Gollin D, Zimmermann C (August 2007). Malaria: Disease Impacts and Long-Run Income Differences (PDF) (Report). Institute for the Study of Labor.
- ↑ Worrall E, Basu S, Hanson K (2005). "Is malaria a disease of poverty? A review of the literature". Tropical Health and Medicine 10 (10): 1047–59. doi:10.1111/j.1365-3156.2005.01476.x. PMID 16185240.
- ↑ Greenwood BM, Bojang K, Whitty CJ, Targett GA (2005). "Malaria". Lancet 365 (9469): 1487–98. doi:10.1016/S0140-6736(05)66420-3. PMID 15850634.


text:
SƆHƐWO BIANA BE
Aleke Mawɔ Dzo Naɖo Menye Ðe Kamedede Ŋu?
Biblia gblɔ be: “
Kamedede nyo.” (1 Timoteo 4:8) Gake edze abe sɔhɛ geɖe siwo gblɔna be “ehiã be made kame” la metea ŋu tsona kplaa ɖe esia wɔwɔ ŋu o ene.
“Ne megblɔ sɔhɛ ale si nu gbegbe metea ŋu kpɔa dzidzedze le kamededodokpɔ me o esi menɔ sekɛndrisuku (lycée) na wò la, awɔ nuku na wò. Evɔ efa abe tsi ene hafi!”
—Richard, si xɔ fe 21.
“Ame aɖewo susuna be: ‘Nu ka tae nàfu du le ŋdɔkutsugbe ate fifia, eye ɖeɖi nate ŋuwò, evɔ àte ŋu anɔ anyi ɖe xɔ me anɔ dufufu fe videofefe si hã le ko abe dufufu ene fom?’”
—Ruth, si xɔ fe 22.
Ne wò hã èsena le ɖokuiwò me alea la, ekema bu viɖe etɔ̃ siwo tae wòle be nàdze agbagba anɔ kame dem edziedzi ɖo la ŋu kpɔ.
Viɖe 1. Kamedede akpe ɖe wò ŋutilã ŋu wòanɔ te ɖe dɔlélewo nu. Rachel, si xɔ fe 19, gblɔ be: “
Fofonye gblɔna ɣesiaɣi be: ‘Ne èbe ɣeyiɣi mele ye si yeade kame o la, ekema nɔ ɣeyiɣi dim ɖe dɔdzedze ŋu.’”
Viɖe 2. Kamedede nana lãmetsi siwo nana ame fe susu me fana la gena ɖe wò ahɔhɔ̃ me. Emily, si xɔ fe 16, gblɔ be: “
Ne mele tame bum akpa, eye meyi ɖafu du ko la, nye susu me fana.
Nye lãme kɔna, eye mevona le susu me hã.”
Viɖe 3. Kamedede ana nàkpɔ dzidzɔ geɖe wu. Ruth, si xɔ fe 22, gblɔ be: “
Medina be mado ayi aɖafe, eye nu siwo mewɔna tsɔ dea kamee nye tsifufu, dufufu le sno dzi kple gasɔdodo.”
Nu Vevi Si Akpe Ðe Ŋuwò Nàwɔe: Zã miniti 20 ya teti zi etɔ̃ kwasiɖa sia kwasiɖa ɖe kamedefefe si doa dzidzɔ na wò ŋu.
Ðo ŋku nya sia dzi: Togbɔ be nɔnɔme aɖewo le mía ŋuti wotsɔ dzi mí hã la, zi geɖe la ale si míenɔa agbee la kpɔa ŋusẽ ɖe míafe lãmesẽ dzi. Eya ta ne ègblɔ be “ehiã be made kame” la, ke ele gbɔwò; àte ŋu awɔ nane tso eŋu!


text:
HENA ƑOMETADEDEAGU
HENA ƑOMETADEDEAGU
Ale Si Gbɔgbɔ Kɔkɔea Doa Ŋusẽ Mí Míesubɔa Yehowa
ƲƆNUDRƆ̃LAWO 13-
16
Mɔfiame Na Dzilawo: Miafe fomea nazã dɔdeasi siawo atsɔ asrɔ̃ Biblia ɖekae.
DƆDEASI SIA ƑOMEVI BUBUWO
Nuwɔwɔ Dzinɔamefotɔe
Fia viwòwo nu si koŋ nana dzi nɔa ame fo.
Tiae Be Yeasubɔ Yehowa
Mɔfiame sia ate ŋu akpe ɖe ŋuwò nàfia viwòwo ale si woawɔ ase vivi na Yehowa subɔsubɔ.
Ale Si Yehowa Doa Ŋusẽ Mí
Mizã dɔdeasi siawo kple Biblia Me Ŋutinyawo Ƒe Nɔnɔmetata si ku ɖe Gideon ŋu le miafe fometadedeagu me.


text:
NUTATA ƑE VIDEOWO
Ame Kae Nye Xɔlɔ̃ Vavã?
Ðe ame siwo nèbua xɔ̃wòwoe fe amegɔmezɔzɔ va ti kɔ na wòa? Kpɔ ale si nàwɔ adze xɔlɔ̃ vavãwo kple ale si wò ŋutɔ hã nàwɔ anye xɔlɔ̃ vavã la ɖa!
Srɔ̃ Nu Geɖe Wu
BIBLIASƆSRƆ̃ ƑE DƆDEASIWO
Ale Si Nàwɔ Adze Xɔ̃ Nyuiwo
Xlẽ nu tso nu si na David kple Yonatan zu xɔlɔ̃ siwo dome tsi metona o la ŋu.
SƆHƐWO BIANA BE
Nu Ka Tae Wòle Be Makpe Ðe Amewo Ŋu?
Nyuiwɔwɔ na ame bubuwo ɖea vi na wò le mɔ eve aɖewo ya teti nu. Woawoe nye kawo?
NYƆ!
Ame Kae Nye Xɔlɔ̃ Nyui?
Ame geɖe bunɛ be ele vevie be xɔlɔ̃ nyui nanɔ ame si. Aleke nàte ŋu anye xɔlɔ̃ nyui na amewo? Nyati sia fo nu tso Biblia me mɔfiame ene siwo ate ŋu akpe ɖe mía ŋu míadze xɔlɔ̃ nyuiwo ŋu.


text:
Ðe Ŋkɔ Le Mawu Sia?
Ale si Biblia ɖo eŋui
Ŋkɔ le ame sia ame si. Ðe mesɔ be ŋkɔ nanɔ Mawu hã si oa? Ame nɔewo ŋkɔnyanya kple eyɔyɔ wɔa kpa vevie aɖe le xɔlɔ̃kadodowo me. Ðe mele be wòanɔ alea le xɔlɔ̃wɔwɔ kple Mawu hã gome oa?
Mawu gblɔ le Biblia me be: “
Nyee nye Yehowa, ŋkɔnyee.” (Yesaya 42:8) Togbɔ be dzesideŋkɔ geɖewo, abe “
Mawu ŋusẽkatãtɔ,” “
Afetɔ Dziɖulagã” kple “
Wɔla” le Mawu si hã la, ede bubu esubɔlawo ŋu esi wòbia tso wo si be woayɔ ye ŋkɔ ŋutɔ.—1 Mose 17:1; Dɔwɔwɔwo 4:24; 1 Petro 4:19.
Mawu fe ŋkɔ dze le Biblia gɔmeɖeɖe geɖewo me le 2 Mose 6:3. Afi ma gblɔ be: “
Nyee ɖe ɖokuinye fia Abraham, Isak kple Yakob abe Mawu ŋusẽkatãtɔ ene; ke nyemeɖe nye ŋkɔ Yehowa fia wo o.”
Yehowa ye nye ale si woyɔa Mawu fe ŋkɔe le Eʋegbe me fe alafa geɖewoe nye esia. Togbɔ be agbalẽnyala geɖewo lɔ̃a “Yahweh” zazã hã la, Yehowa ye ame akpa gãtɔ ya zãna. Hebrigbe mee woŋlɔ Biblia fe akpa gbãtɔ ɖo. Le gbe sia me la, woxlẽa nu tso ɖusime yia miame me, eye mele abe Eʋegbe ene o. Le Hebrigbea me la, xaxagbeɖiɖi ene, siwo nye יהוה ye wotsɔ ŋlɔa Mawu fe ŋkɔe. Amewo lɔ̃a Hebrigbe me ŋɔŋlɔdzesi ene mawo, siwo nye YHWH le míafe ŋɔŋlɔdzesi nu la yɔyɔ be Hebrigbe me ŋɔŋlɔdzesi ene.
Srɔ̃ Nu Geɖe Wu
Ðe Ŋkɔ Le Mawu Sia?
Bubuŋkɔ geɖe le Mawu si, wo dometɔ aɖewoe nye Ŋusẽkatãtɔ, Wɔla kple Afetɔ. Video sia ɖee fia be Mawu fe ŋkɔ ŋutɔŋutɔ dze le Biblia me zi 7,000 kple edzivɔwo.


text:
AKPA 5
Mitrɔ Va “Miafe Luʋɔ Ƒe Kplɔla Kple Dzikpɔla La Gbɔ”
Ðe kuxi siwo me míedzro le agbalẽ gbadza sia me dometɔ aɖewo sɔ kple tɔwòa? Ne nenemae la, ke nyae be menye wò ɖeka koe o. Mawu subɔla wɔnutefe siwo nɔ anyi le blema kple egbea siaa dometɔ geɖe to kuxi siawo fomevi me. Ale si ko Yehowa kpe ɖe wo ŋu wonɔ te ɖe kuxi mawo nui la, nenema kee wòakpe ɖe wò hã ŋuwò.
Yehowa axɔ wò alɔ eve ne ètrɔ va egbɔ
KAKAÐEDZI nènɔ asiwò be Yehowa axɔ wò alɔ eve ne ètrɔ va egbɔ. Akpe ɖe ŋuwò nànɔ te ɖe agbemedzimaɖitsitsiwo nu, àkpɔ akɔfafa tso nu siwo gbã dzi na wò me, eye àkpɔ dzidzeme si tsoa dzitsinya dzadzɛ tsɔtsɔ subɔ Mawui me. Ekema àgasu te asubɔ Yehowa kple hati tadedeagula bubuwo ake. Ðeko wò nɔnɔmea asɔ kple Kristotɔ siwo Petro ŋlɔ nya siawo na le fe alafa gbãtɔ me la tɔ be: “Mienɔ abe alẽ siwo tra mɔ ene, ke azɔ mietrɔ va miafe luʋɔ fe kplɔla kple dzikpɔla la gbɔ.”—1 Petro 2:25.
Tɔtrɔ va Yehowa gbɔe nye nu nyuitɔ kekeake si nàwɔ. Nu ka tae? Ana nàdo dzidzɔ na Yehowa fe dzi. (Lododowo 27:11) Abe ale si nènyae ene la, seselelãme le Yehowa si, eye míafe nuwɔnawo ate ŋu ado dzidzɔ nɛ loo alo ado vevesese nɛ. Enye nyatefe be Yehowa mezia mía dzi be míalɔ̃ ye alo asubɔ ye o. (5 Mose 30:19, 20) Biblia ŋuti nunyala aɖe ɖe eme ale: “Ame aɖeke mate ŋu aʋu wò dzi me na wò o. Ke boŋ wò ŋutɔe aʋui.” Ne míesubɔ Yehowa kple lɔlɔ̃ si tso dzi blibo me la, ke efia be míetiae be míaʋu míafe dzi mee nye ema. Ne míewɔe nenema la, ke míena nu xɔasi aɖe Yehowa, si nye míafe nutefewɔwɔ nɛ, eye esia ado dzidzɔ na efe dzi ŋutɔ. Nyatefee, naneke meli si míatsɔ asɔ kple dzidzɔ si míakpɔ ne míetsɔ tadedeagu si Yehowa dze na la nɛ o.—Dɔwɔwɔwo 20:35; Nyaɖeɖefia 4:11.
Azɔ hã, hadede kple Kristo hamea ake ana nàkpɔ wò gbɔgbɔmenuhiahiãwo gbɔ. (Mateo 5:3) Le mɔ ka nu? Amewo biana le xexea me godoo be: “Nu ka wɔgee míeva le agbe sia me?” Wodi vevie be yewoanya tameɖoɖo si le agbe ŋu. Didi ma le amegbetɔwo me, elabena Yehowa ŋutɔe dee mía me esi wòwɔ mí. Ðe Yehowa wɔ mí be míakpɔ dzidzɔ le ye subɔsubɔ me. Dzidzɔ gã aɖe ŋutɔe wòanye na mí ne míenya be míele Yehowa subɔm le esi míelɔ̃e ta.—Psalmo 63:1-5.
Míeɖe kuku, nyae be Yehowa di be nàgatrɔ ava ye gbɔ. Aleke nàwɔ aka ɖe nya sia dzi? Bu eŋu kpɔ lo: Míedo gbe ɖa vevie hafi trɔ asi le agbalẽ gbadza sia ŋu. Ðewohĩ Kristotɔ hamemetsitsi aɖe loo alo haxɔsetɔ bubu aɖee tsɔe vɛ na wò. Esia ʋã wò be nàxlẽe ahawɔ ɖe nu siwo woŋlɔ ɖe eme dzi. Esiawo katã le kpe ɖom edzi be Yehowa meŋlɔ wò be o. Ke boŋ ele hewòm blewu va eɖokui gbɔ.—Yohanes 6:44.
Efaa akɔ na mí ŋutɔ be míanya be Yehowa meŋlɔa esubɔla siwo bu la be o. Nu ma tututue nɔvinyɔnu aɖe si ŋkɔe nye Donna va de dzesi. Egblɔ be: “Vivivi la, meva tra ɖa le nyatefea me, gake menɔa ŋugble dem le Psalmo 139:23, 24 ŋu ɣesiaɣi, afi si gblɔ be: ‘Oo Mawu, dzro menye ne nàdze si nye dzi. Dzro menye, ne nàkpɔ ale si metsi dzodzodzoe le susu mee ɖa. Ne nàkpɔe ɖa be mɔ vɔ̃ɖi aɖe le menye hã, ne nàkplɔm to mɔ tegbeetɔ la dzi.’ Menya be menye xexea mee wòle be manɔ o—afi ma medzem kura o—Yehowa fe habɔbɔa mee nye tefe si wòle be manɔ. Meva kpɔe be Yehowa meŋlɔm be o; mɔ si dzi mato atrɔ va egbɔ koe hiã. Edzɔ dzi nam ŋutɔ be metrɔ va egbɔ!”
“Meva kpɔe be Yehowa meŋlɔm be o; mɔ si dzi mato atrɔ va egbɔ koe hiã”
Míele gbe dom ɖa vevie be wòava eme na wò hã be nàgakpɔ ‘dzidzɔ si tsoa Yehowa gbɔ’ ake. (Nehemiya 8:10) Mave wò akpɔ gbeɖe ne ètrɔ va Yehowa gbɔ o.


text:
Àdi Be Yeanya Nyatefe Laa?
NYATEƑE ku ɖe nu ka ŋu? Ku ɖe biabia vevitɔ siwo le amegbetɔwo si la ŋu. Ðewohĩ èbia ɖokuiwò kpɔ be:
Ðe Mawu tsɔa ɖe le eme na mí vavãa?
Aʋawɔwɔ kple fukpekpe nu ava yi gbe aɖe gbea?
Nu kae dzɔna ɖe ame siwo ku la dzi?
Ðe mɔkpɔkpɔ aɖe gali na kukuawoa?
Aleke wòle be mado gbe ɖa hafi Mawu nasee?
Aleke mawɔ akpɔ dzidzɔ le agbe me?
Afi kae nèsusu be yeate ŋu akpɔ biabia siawo fe ŋuɖoɖowo le? Ne èyi agbalẽdzraɖofewo alo agbalẽdzrafewo la, àke ɖe agbalẽ gbogbo aɖewo, siwo me wobe ŋuɖoɖoawo le la ŋu. Gake zi geɖe la, àkpɔe be ŋuɖoɖoawo tsi tsitre ɖe wo nɔewo ŋu. Ate ŋu adze abe ɖe susu le ŋuɖoɖoawo dometɔ aɖewo me fifia ene, gake le ɣeyiɣi aɖe megbe la, ŋuɖoɖoawo megawɔa dɔ o, alo wotrɔna kura.
Gake agbalẽ aɖe li, si fe ŋuɖoɖowo ŋu kakaɖedzi le. Enye nyatefegbalẽ. Yesu Kristo do gbe ɖa na Mawu gblɔ be: “Wò nya la nye nyatefe.” (Yohanes 17:17) Nya mae míeyɔna egbea be Biblia Kɔkɔe la. Ne èʋu axa siwo kplɔe ɖo la, àkpɔ ale si Biblia ɖo biabia siwo le etame ŋui eme kɔ, eye wònye nyatefea ŋutɔŋutɔ.
Ðe Mawu Tsɔa Ðe Le Eme Na Mí Vavãa?
NU SI TA AMEWO BIAA NYA SIA: Egbea, xexea me yɔ fũu kple ŋutasesẽ kpakple nu madzɔmadzɔ wɔwɔ. Subɔsubɔha geɖe fiaa nu be Mawu ŋutɔe di be míanɔ fu siawo kpem.
NU SI BIBLIA LA FIA: Menye Mawue nana nu vɔ̃ɖiwo dzɔna gbeɖe o. Hiob 34:10 gblɔ be: “Nede megbe xaa be, Mawu nawɔ nu vɔ̃ɖi, eye ŋusẽkatãtɔ nawɔ nu madzɔmadzɔ.” Mawu ɖo tame nyui aɖe ɖe amegbetɔwo ŋu. Esia tae Yesu fia mí be míado gbe ɖa be: “Mía Fofo si le dzifowo, wò . . . fiaɖufe nava. Wò lɔlɔ̃nu nava eme le dzifo, kple anyigba dzi hã.” (Mateo 6:9, 10) Mawu tsɔ ɖe le eme na mí ale gbegbe be, ewɔ afɔɖeɖe ɖe sia ɖe be yeana yefe tameɖoɖo la nava eme.—Yohanes 3:16.
Kpɔ 1 Mose 1:26-28; Yakobo 1:13; kple 1 Petro 5:6, 7 hã.
Aʋawɔwɔ Kple Fukpekpe Nu Ava Yi Gbe Aɖe Gbea?
NU SI TA AMEWO BIAA NYA SIA: Aʋawɔwɔ yi edzi le ame gbogbo aɖewo fe agbe ɖem ɖa. Amegbetɔ fe fukpekpe ɖea fu na mí katã.
NU SI BIBLIA LA FIA: Mawu gblɔe ɖi be, ɣeyiɣi aɖe ava esime yeana ŋutifafa nanɔ anyigba la katã dzi. Le efe Fiaɖufe, si nye dzifodziɖuɖu, te la, amewo ‘magasrɔ̃ aʋawɔwɔ azɔ o.’ Ke boŋ “woatsɔ wofe yiwo atu kodziwoe.” (Yesaya 2:4) Mawu aɖe nu madzɔmadzɔ wɔwɔ kple fukpekpe ɖe sia ɖe ɖa. Biblia la do ŋugbe be: “[Mawu atutu] aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã [siwo dometɔ aɖewoe nye nu madzɔmadzɔ wɔwɔ kple fukpekpe siwo li egbea] la nu va yi.”—Nyaɖeɖefia 21:3, 4.
Kpɔ Psalmo 37:10, 11; 46:10; kple Mixa 4:1-4 hã.
Nu Kae Dzɔna Ðe Ame Siwo Ku La Dzi?
NU SI TA AMEWO BIAA NYA SIA: Subɔsubɔha siwo le xexea me la dometɔ akpa gãtɔ fiaa nu be, nane le ame me, si yia edzi nɔa agbe le ku megbe. Wo dometɔ aɖewo gblɔna be kukuawo ate ŋu awɔ nuvevi agbagbeawo, alo be Mawu hea to na ame vɔ̃ɖiwo hewɔa fu wo tegbee le dzo mavɔ aɖe me.
NU SI BIBLIA LA FIA: Ne ame ku ko la, meganɔa afi aɖeke o. Nyagblɔla 9:5 gblɔ be: “Kukuawo menya naneke o.” Esi kukuawo mate ŋu anya nu, ase nu le lã me, alo anya naneke si le dzɔdzɔm o ta la, womate ŋu awɔ nuvevi agbagbeawo o; womate ŋu akpe ɖe wo ŋu hã o.—Psalmo 146:3, 4.
Kpɔ 1 Mose 3:19 kple Nyagblɔla 9:6, 10 hã.
Ðe Mɔkpɔkpɔ Aɖe Gali Na Kukuawoa?
NU SI TA AMEWO BIAA NYA SIA: Míedi be míanɔ agbe, eye míedi be mía kple míafe ame veviwo míase agbe fe vivi. Eya ta esɔ le dzɔdzɔme nu be míedina vevie be míagakpɔ míafe ame vevi siwo ku la ake.
NU SI BIBLIA LA FIA: Woafɔ ame siwo ku la dometɔ akpa gãtɔ ɖe tsitre. Yesu do ŋugbe be, “ame siwo katã le ŋkuɖodziyɔdowo me la, . . . woado go.” (Yohanes 5:28, 29) Abe ale si Mawu ɖoe le gɔmedzedzea me ene la, mɔnukpɔkpɔ asu ame siwo woafɔ ɖe tsitre la si be woanɔ paradiso me le anyigba dzi. (Luka 23:43) Ŋugbedodo sia si ava eme kpuie la awɔe be toɖolawo anɔ agbe tegbee le lãmesẽ blibo me. Biblia gblɔ be: “Ame dzɔdzɔewo anyi anyigba la dome, eye woanɔ edzi tegbee.”—Psalmo 37:29.
Kpɔ Hiob 14:14, 15; Luka 7:11-17; kple Dɔwɔwɔwo 24:15 hã.
Aleke Wòle Be Mado Gbe Ða Hafi Mawu Nasee?
NU SI TA AMEWO BIAA NYA SIA: Subɔsubɔha ɖe sia ɖe kloe me tɔwo doa gbe ɖa. Gake ewɔna na ame geɖe be womeɖoa yewofe gbedodoɖawo ŋu o.
NU SI BIBLIA LA FIA: Yesu fia mí be míaganɔ nya ɖeka tɔgbi gblɔm le míafe gbedodoɖawo me o. Egblɔ be: “Ne miele gbe dom ɖa la, miganɔ nya ɖeka mawo ke gbɔgblɔ dzi . . . o.” (Mateo 6:7) Ne míedi be Mawu nase míafe gbedodoɖawo la, ekema ele be míado gbe ɖa le ale si wòdi nu. Hafi míate ŋu awɔ ema la, ehiã be míasrɔ̃ nu si nye Mawu fe lɔlɔ̃nu, eye míado gbe ɖa wòawɔ ɖeka kple efe lɔlɔ̃nua. Yohanes Ƒe Agbalẽ Gbãtɔ 5:14 ɖe eme be: “Nu sia nu si míabia wòawɔ ɖeka kple [Mawu fe] lɔlɔ̃nu la, aɖo to mí.”
Kpɔ Psalmo 65:3; Yohanes 14:6, 14; kple 1 Yohanes 3:22 hã.
Aleke Mawɔ Akpɔ Dzidzɔ Le Agbe Me?
NU SI TA AMEWO BIAA NYA SIA: Ame geɖe susuna be ga, ŋkɔxɔxɔ, ɖekadzedze alo tugbedzedze ye ana yewoakpɔ dzidzɔ. Eya ta wonɔa nu siawo yome—gake nublanuitɔe la, wofe asi metea ŋu sua dzidzɔ si dim wole la dzi o.
NU SI BIBLIA LA FIA: Yesu na míenya nu si tututu nana wokpɔa dzidzɔ esime wògblɔ be: “Dzidzɔtɔwoe nye ame siwo nyae be gbɔgbɔmenuwo hiã yewo.” (Mateo 5:3) Ne míedze agbagba kpɔ nu si hiã mí wu—si nye nyatefe si ku ɖe Mawu kple tame si wòɖo ɖe mía ŋu ŋuti—la gbɔ ko hafi míate ŋu akpɔ dzidzɔ vavãtɔ. Bibliae fia nyatefe ma mí. Nyatefe ma nyanya ate ŋu akpe ɖe mía ŋu míanya nu si le vevie ŋutɔŋutɔ kple nu si mele vevie o. Ne míenɔa te ɖe Biblia me nyatefea dzi hafi wɔa nyametsotsowo, eye míenɔa agbe ɖe enu la, ana míakpɔ dzidzɔ geɖe wu le agbe me.—Luka 11:28.
Kpɔ Lododowo 3:5, 6, 13-18 kple 1 Timoteo 6:9, 10 hã.
Biabiawo dometɔ ade fe ŋuɖoɖo si le Biblia me la me koe míedzro le afi sia. Èdi be yeanya geɖe kpeea? Ne èle ame siwo “nyae be gbɔgbɔmenuwo hiã yewo” dome la, ekema àdii godoo. Ðewohĩ ànɔ nya bubu siawo biam ɖokuiwò, be: ‘Ne Mawu tsɔa ɖe le eme na mí ɖe, ekema nu ka tae wòɖe mɔ ɖe vɔ̃ɖivɔ̃ɖi kple fukpekpe sia gbegbe ŋu va se ɖe fifia? Aleke mawɔ be nye fomea me tɔwo nakpɔ dzidzɔ geɖe wu?’ Biblia ɖo nya siawo kple bubu geɖewo ŋu tsitotsito wòdea dzi gbɔ na ame.
Ke hã, egbea ame geɖe medina be yewoaxlẽ Biblia o. Wobunɛ be enye agbalẽ gã, eye egɔmesese sesẽna. Àdi be woakpe ɖe ye ŋu yeakpɔ nyabiase siwo le ye si la fe ŋuɖoɖowo le Biblia mea? Yehowa Ðasefowo ate ŋu akpe ɖe ŋuwò le mɔ eve aɖewo nu.
Gbãtɔe nye agbalẽ si nye Nu Kae Biblia Fia Mí? Wotrɔ asi le eŋu be wòakpe ɖe ame siwo mevona o ŋu be woadzro ŋuɖoɖo siwo me kɔ, siwo le Biblia me le agbe me nyabiase vevitɔwo ŋu la me. Mɔ eveliae nye be, woawɔ ɖoɖo be yewoasrɔ̃ Biblia kpli wò femaxee. Yehowa Ðasefo siwo le miafe nutoa me la dometɔ aɖe, si nya Biblia nyuie la, ava gbɔwò le afewò me alo le tefe bubu aɖe si sɔ na wò, eye wòazã ɣeyiɣi ʋɛ aɖe kwasiɖa sia kwasiɖa atsɔ adzro Biblia me kpli wò femaxee. Ðoɖo sia ɖe vi na ame miliɔn geɖewo le xexea me godoo. Wo dometɔ geɖe va fo nya ta be: “Meke ɖe nyatefea ŋu!”
Nu xɔasi bubu aɖeke megali wu esia o. Biblia me nyatefea nyanya nana míevona tso aʋatsodzixɔsewo, subɔsubɔhawo fe nufiafia siwo tɔtɔa ame, kple vɔvɔ̃ manyatelenuwo me. Enana mɔkpɔkpɔ sua mía si, míenyaa nu si tae míele agbe, eye míekpɔa dzidzɔ. Yesu gblɔ be: “Miadze si nyatefe la, eye nyatefe la ana ablɔɖe mi.”—Yohanes 8:32.
Srɔ̃ Nu Geɖe Wu
Nu Ka Tae Wònyo Be Nàsrɔ̃ Biblia?
Biblia le kpekpem ɖe ame miliɔn geɖe ŋu le xexea me be woakpɔ ŋuɖoɖo na agbemebiabia veviwo. Àdi be yeanɔ wo domea?
Ŋusẽ Dzro Aɖe Koe Mawu Nyea?
Biblia gblɔ be Mawue wɔ nuwo katã, gake ɖe wòtsɔa ɖe le eme na mía?
Nu Kae Dzɔna Ðe Ame Siwo Ku La Dzi?
Ðe kukuawo ganyaa nu siwo le edzi yima?
Nu Kae Nye Tsitretsitsi La?
Ne èse ame gbogbo siwo Biblia gblɔ be woafɔ ɖe tsitre woava nɔ agbe le etsɔme la awɔ nuku na wò.
Nu Ka Ta Mado Gbe Ða? Ðe Mawu Aɖo Eŋu Nama?
Ne Mawu aɖo wò gbedodoɖawo ŋu kple maɖo wo ŋu o la nɔ te ɖe dziwò


text:
SƆHƐWO BIANA BE
Nu Kae Mawɔ Be Madzudzɔ Blanuiléle?
“Ne ame bubuwo le nɔnɔme sesẽwo me tom la, mekpena ɖe wo ŋu hedea dzi fo na wo. Gake ame ʋɛ aɖewoe koe nya be ne meyi afe me la, menɔa xɔ me hefaa avi.”
—Kellie.
“Ne melé blanui la, meɖea ɖokuinye ɖe aga. Ne wokpem na wɔna aɖe la, medoa taflatsɛ. Metea ŋu ɣlaa nye blanuilélea ale gbegbe be fonyemetɔwo menyana kura be melé blanui o. Wosusuna be meli nyuie.”
—Rick.
Ðe wò hã nèsena le ɖokuiwò me abe Kellie alo Rick enea? Ne alea wòle le gowòme la, mègatsi dzi nàfo nya ta be nane le gbegblẽm le ye ŋu o. Nya lae nye be, ame sia ame léa blanui tso ɣeyiɣi yi ɣeyiɣi. Nutefewɔla siwo ŋu wofo nu tsoe le Biblia me gɔ̃ hã lé blanui.—1 Samuel 1:6-8; Psalmo 35:14.
Le nɔnɔme aɖewo me la, ɖewohĩ ànya nu si tae yelé blanui ɖo, gake le nɔnɔme bubuwo me la anɔ eme be mànya o. Anna si xɔ fe 19 gblɔ be: “Menye nya sesẽ koe dzɔna ɖe ame dzi hafi woléa blanui o. Blanuiléle ate ŋu ava le nɔnɔme ɖe sia ɖe me, ne mèle kuxi aɖeke me tom o gɔ̃ hã. Màse egɔme o, gake edzɔna!”
Nu ka kee na nèlé blanui o, nu kae nàte ŋu awɔ, ne edze abe mènya nu si gbɔ wòtso gɔ̃ hã o ene? Te mɔnu siwo gbɔna la kpɔ:
Ƒo nu tso eŋu. Esi Hiob ɖo nɔnɔme sesẽwo me la, egblɔ be: “Mafo nu le nye luʋɔ fe vevesesewo me.”—Hiob 10:1.
Kellie: Gbɔdzɔe si mekpɔna ne mefo nu tso eŋu na ame bubu la mele gbɔgblɔ me o. Mlɔeba la, mesena le ɖokuinye me be ame aɖe nya nu si me tom mele. Le kpɔɖeŋunyagbɔgblɔ nu la, woate ŋu aɖiɖi ka nam ahahem do goe le blanuiléle fe ʋe globo ma me!
Ŋlɔ nu tso eŋu. Ne blanuiléle na mɔkpɔkpɔ bu ɖe wò le agbe me la, anyo be nàŋlɔ nu siwo va susu me na wò la ɖe pepa dzi. David ŋlɔ nu tso ale si wòlé blanui vevie la ŋu le psalmo siwo gbɔgbɔ ʋãe wòŋlɔ la me. (Psalmo 6:7) Ne èŋlɔ ale si nèsena le ɖokuiwò me da ɖi la, akpe ɖe ŋuwò nàlé “nunya vavã kple tamebubu me ɖe asi sesĩe.”—Lododowo 3:21.
Heather: Nye seselelãmewo ŋɔŋlɔ ɖi nana be megbugbɔ ɖoa nu siwo blanuiléle tsɔ do agba ɖe susu me nam la ɖe ɖoɖo nu. Ne àte ŋu aŋlɔ wò seselelãmewo ɖi ahagbugbɔ wo aɖo ɖe ɖoɖo nu le susu me la, ke blanuilélea makpe dziwò fũu o.
Do gbe ɖa tso eŋu. Biblia gblɔ be ne èdo gbe ɖa tso nu siwo le fu ɖem na wò ŋu la, ‘Mawu fe ŋutifafa, si foa susu ɖe sia ɖe ta la, adzɔ wò dzi kple wò tamesusuwo ŋu.’—Filipitɔwo 4:6, 7.
Esther: Menɔ agbagba dzem be manya nu si tae meléa blanui vevie ɖo la, gake nyemete ŋui o. Mebia Yehowa be wòakpe ɖe ŋunye manɔ dzidzɔ kpɔm. Ne naneke medzɔ o ko melé blanui la, etena ɖe dzinye vevie. Mlɔeba la, meva ɖu blanuiléle sia dzi. Mègabu vi si gbedodoɖa ɖena la nu tsɛ kura o!
Aɖaŋuɖoɖo: Srɔ̃ ale si nàdo gbe ɖa na Yehowa to ŋugbledede le Psalmo 139:23, 24 me nyawo ŋu me. Gblɔ wò dzimenyawo nɛ eye nàbiae be wòakpe ɖe ŋuwò nàde dzesi nu si nana nèléa blanui.
Tsɔ kpe ɖe eŋu la, nu xɔasiwo le Mawu fe Nya, Biblia me siwo akpe ɖe ŋuwò. Ne èna nya tuameɖo siwo le Biblia me la xɔ susu me na wò la, akpɔ ŋusẽ nyui ɖe wò seselelãme dzi.—Psalmo 1:1-3.
Ne blanuilélea xɔ zikpui ɖe gbɔwò
Afetɔvi aɖe si woyɔ be Ryan gblɔ be: “Mesena le ɖokuinye me be anyo nam be mayi edzi anɔ anyimlɔfe wu be mafɔ le aba dzi agadze ŋgɔ ŋkeke manyataleŋu bubu.” Blanuiléle si gbɔ ɖɔktawo ko ate ŋu akpɔ ye nɔ fu ɖem na Ryan, eye menye eya ɖeka koe le nɔnɔme sia me o. Numekukuwo ɖee fia be blanuiléle si nu sẽ alo esi nu mesẽ o ɖea fu na sɔhɛ ɖeka le ene ɖe sia ɖe me hafi wòva zua ame tsitsi.
Aleke nàwɔ anya be blanuiléledɔ lém ye le? Dzesi siwo nàkpɔ la dometɔ aɖewoe nye ne wò seselelãme alo nuwɔna trɔna zi ɖeka kpata, èɖea ɖokuiwò ɖe aga, ne nuwɔna ɖe sia ɖe kloe megale fu tsɔm le lã me na wò o, nu meganya le ɖuɖum na wò alo mègate ŋu le alɔ̃ dɔm o, èsena le ɖokuiwò me be yemele ɖeke me o alo èbua fɔ ɖokuiwò madzemadzee.
Nyatefee, seselelãme siawo dometɔ ɖeka alo esi wu nenema ɖe fu na mía dometɔ ɖe sia ɖe kloe kpɔ. Gake ne seselelãme sia nu gbe tsotso kwasiɖa geɖe la, ɖe manyo be nàfo nu tso eŋu na dziwòlawo be woakplɔ wò ayi kɔdzi ne woado wò kpɔ oa? Ðɔktawo ate ŋu ade dzesii nenye blanuiléledɔ lém nèle.
Ne blanuiléledɔ lém nèle la, mehiã be ŋu nakpe wò o. Esi wowɔ atike na ame siwo lé blanuiléledɔ sia tɔgbi la, wofe lã me sẽ, eye woanya kpɔ gbɔdzɔe si tɔgbi womegakpɔ kpɔ ɣeyiɣi didi aɖee nye ema o. Eɖanye blanuilélee na nèle sesem le ɖokuiwò me nenema alo nu bubu aɖee o, ɖo ŋku nya fakɔname siwo le Psalmo 34:19 la dzi. Afi ma gblɔ be: “Yehowa tsɔ ɖe ame siwo fe dzi gbã gudugudu la gbɔ, eye wòxɔna na ame siwo fe gbɔgbɔ wofo fu anyi.”
Srɔ̃ Nu Geɖe Wu
NYƆ!
Nu Ka Tae Maganɔ Agbe Ðo?
Nu kae ana ame nabu ku abe velia ene?


text:
Tameɖoɖo Kae Le Agbea Ŋu?
Ale si Biblia ɖo eŋui
Woate ŋu abia nya siwo ku ɖe tameɖoɖo si le agbe ŋu la ŋu le mɔ vovowo nu. Le kpɔɖeŋu me, Nu ka tae míele anyigba dzi afi sia ɖo? alo Ðe tameɖoɖo aɖe le nye agbe ŋua? Biblia ɖee fia be nu si tae míele agbe ɖoe nye be míana xɔlɔ̃kadodo nanɔ mí kple Mawu dome. Bu nyatefenya vevi siwo Biblia ɖe ɖe go la dometɔ aɖewo ŋu kpɔ.
Mawue nye mía Wɔla. Biblia gblɔ be: “[Mawue] wɔ mí, eye etɔ míenye.”—Psalmo 100:3; Nyaɖeɖefia 4:11.
Mawu ɖo ta me ɖe nu sia nu si wòwɔ la ŋu, eye mí amegbetɔwo hã míele eme.—Yesaya 45:18.
Mawu wɔ mí be didi nanɔ mía me ɖe “gbɔgbɔmenuwo” ŋu, eye esiawo dometɔ aɖewoe nye didi be míanya tameɖoɖo si le míafe agbe ŋu. (Mateo 5:3) Edi be míaɖi kɔ na didi sia.—Psalmo 145:16.
Míeɖia kɔ na didi sia ne míena xɔlɔ̃kadodo va le mía kple Mawu dome. Togbɔ be gbɔgblɔ be xɔlɔ̃kadodo nanɔ mía kple Mawu dome adze nu si manya wɔ o na ame aɖewo hã la, Biblia de dzi fo na mí be: “Mite ɖe Mawu ŋu, eye ate ɖe mia ŋu.”—Yakobo 4:8; 2:23.
Be míanye Mawu xɔlɔ̃ la, ele be míafe agbenɔnɔ nawɔ ɖeka kple efe tameɖoɖo. Biblia fo nu tso tameɖoɖo sia ŋu le Nyagblɔla 12:13. Egblɔ be: “Vɔ̃ Mawu, eye nalé efe seawo me ɖe asi; elabena esia nye amegbetɔwo katã tɔ!”—Nyagblɔla 12:13.
Le etsɔme la, ne Mawu ɖe fukpekpe ɖa eye wòna agbe mavɔ exɔlɔ̃wo, siwo nye ame siwo subɔnɛ la, ekema ta me si wòɖo ɖe mía ŋu le gɔmedzedzea me la ava eme bliboe.—Psalmo 37:10, 11.
Srɔ̃ Nu Geɖe Wu
BIBLIASƆSRƆ̃ ƑE ÐOÐO
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?
NYA NYUI SI TSO MAWU GBƆ!
Nu Kae Nye Mawu Ƒe Tameɖoɖo Na Anyigba La?
Biblia ɖe nu si tae Mawu wɔ anyigba, ɣeyiɣi si me fukpekpe nu ayi kple etsɔme nyui si le anyigba la kple ame siwo anɔ edzi la lalam la me.
Nuka Tututue Nye Biblia fe Nufiafia?
Ameka Tututue Mawu Nye?
Èxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.


text:
Nu Kawoe Yia Edzi Le Fiaɖufe Akpata Me?
Wò ŋutɔ va kpɔ nu siwo yia edzi le eme la ɖa.
Srɔ̃ Nu Geɖe Wu
Nu Ka Tae Mieyɔa Afi Siwo Miekpena Le Be Sɔleme Alo Tsɔtsi O?
Xlẽ nu tso afi si ŋkɔ “Yehowa Ðasefowo Ƒe Fiaɖufe Akpata” dzɔ tso kple nu si ta míezãa ŋkɔ sia la ŋu.
Nu Ka Tae Míetua Fiaɖufe Akpatawo, Eye Aleke Míewɔna Tua Wo?
Nu ka tae míeyɔa míafe tadeagufewo be Fiaɖufe Akpatawo. Kpɔ ale si xɔ siawo siwo womeɖo atsyɔ̃ na fũu o la ɖea vi na hamewo.
Nu Ka Tae Habɔbɔ Le Mawu Si Ðo?
Biblia gblɔ nu si tae Kristotɔ vavãwo nye habɔbɔ la na mí.


text:
SƆHƐWO BIANA BE
Aleke Mawɔ Aɖo Dze Kple Dzinyelawo Tso Wofe Sededewo Ŋu?
Nu si nèhiã: Dzeɖoɖo fe ŋutete
Dzeɖoɖo le vevie eye ate ŋu
akpe ɖe ŋuwò nàse dziwòlawo gɔme.
akpe ɖe ŋuwò nàse nu si tae dziwòlawo gbe be yewomawɔ nu si nèbia wo o la gɔme.
Le nyatefe me la, ne èdina be woana ame tsitsiwo fe mɔnukpɔkpɔwo ye la, ke ehiã be nàtu ale si woɖoa dze tso nyawo ŋu abe ame tsitsi ene la fe ŋutete ɖo. Aleke nàwɔe?
Srɔ̃ ale si nàɖu wò seselelãme dzi. Dzeɖoɖo nyui bia ɖokuidziɖuɖu. Biblia gblɔ be: “
Bometsila dudua efe dɔmedzoe katã kɔna ɖi; ke nunyala fa enu emegbe.”—Lododowo 29:11.
Nu ka míewɔnɛ? Ƒo asa na nugbenugbewɔwɔ, adãɖoɖo, dzikudodo ado ʋɔ gblaa alo ado dziku anɔ afɔ zim anyi le afea me. Ne èwɔa nu mawo la, ɖeko woagaxɔ ablɔɖe aɖewo le asiwò boŋ, womana ablɔɖe geɖe wu wò o.
Dze agbagba nàse dziwòlawo fe nyawo gɔme. Le kpɔɖeŋu me, mítsɔe be dziwòlawo medi be yewoaɖe mɔ na wò nàyi hadomewɔna aɖe tefe o. Esi nànɔ nya hem kpli wo tefe la, àte ŋu abia wo boŋ be:
“Ðe mialɔ̃ mayi ne ame tsitsi aɖe si dzi mieka ɖo akplɔm yia?”
Ate ŋu adzɔ hã be dziwòlawo malɔ̃ ɖe edzi na wò o. Gake ne èse nu si ŋuti wotsi dzi ɖo gɔme la, awɔe be nàdo susu nyui aɖe ɖa si dzi woate ŋu ada asi ɖo.
Na dziwòlawo naka ɖe dziwò. Tsɔe be ame aɖe doa ga le gadzraɖofe aɖe. Ne exea fe ɖe game dzi la, gadzraɖofea ava ka ɖe edzi eye woate ŋu alɔ̃ ado ga gbogbo aɖe nɛ gɔ̃ hã ɣebubuɣi.
Nenema ke wòle le afe me hã. Ènyi toɖoɖo fe fe le dziwòlawo ŋu. Eya ta ne èyi edzi nɔa wofe sewo dzi dam la, megawɔ nuku na wò ne womegakana ɖe dziwò tututu alo womegakana ɖe dziwò kura o. Míate ŋu agblɔ le kpɔɖeŋunyagbɔgblɔ nu be “wotutu ŋkɔwò le gadzraɖofea.”
Gake ne èwɔa nutefe, le nu suewo gɔ̃ hã me la, anɔ eme be dziwòlawo aka ɖe dziwò le etsɔme.
Srɔ̃ Nu Geɖe Wu
SƆHƐWO
Young People Ask (Les jeunes s’interrogent), Volume 1
Nya siwo me wodzro le agbalẽ sia me la dometɔ aɖewoe nye aha sesẽ kple atike vɔ̃ɖi nono, gbɔdɔnyawo, gbeɖoɖoɖi kple zɔzɔ do ŋgɔ na srɔ̃ɖeɖe.


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Alex tɔtɔ kura. Exɔ Mawu dzi se tso gbe aɖe gbe ke eye wòxɔe se hã be ɖe wowɔ xexea. Gake egbea wofe nugbagbeŋutinunyafiala gblɔe gbeteɖedzitɔe be dzɔdzɔmeŋutinunya vavã dzie wotu nu gbagbewo fe nɔnɔmetɔtrɔ fe nufiafia ɖo. Alex medi be woabu ye bometsilae o. Egblɔ na eɖokui be: ‘Ne dzɔdzɔmeŋutinunyalawo ɖo kpe nɔnɔmetɔtrɔ fe nufiafia dzia, ame kae menye atɔ gbe wo?’
Èse le ɖokuiwò me alea kpɔa? Ðewohĩ èxɔ nya si Biblia gblɔ be “le gɔmedzedzea me Mawu wɔ dzifo kple anyigba” la dzi se le wò agbe me katã. (1 Mose 1:1) Gake nyitsɔ laa la, amewo va le agbagba dzem be yewoana nàxɔe ase be nyakpakpae nya siwo wogblɔna be ɖe wowɔ xexea la nye eye be nɔnɔmetɔtrɔ fe nufiafia boŋue nye nyatefea. Ðe wòle be nàxɔ wo dzi asea? Nu ka tae mele be nàxɔ nɔnɔmetɔtrɔ fe nufiafia dzi ase o?
Susu eve siwo tae mele be nàxɔ nɔnɔmetɔtrɔ fe nufiafia dzi ase o
Susu eve siwo tae mele be nàxɔ nɔnɔmetɔtrɔ fe nufiafia dzi ase o
Dzɔdzɔmeŋutinunyalawo fe susuwo to vovo le ale si nu gbagbewo wɔ trɔ la ŋu. Togbɔ be dzɔdzɔmeŋutinunyalawo ku me geɖe tso nu gbagbewo fe nɔnɔmetɔtrɔ ŋu hã la, wofe susu mewɔ ɖeka o.
Bu nya sia ŋu: Ne dzɔdzɔmeŋutinunyala siwo wòle be woaɖu tu na nya siwo ku ɖe nɔnɔmetɔtrɔ fe nufiafia ŋu ŋutɔ hã mete ŋu le ta kpɔm na nya sia o la, ɖe wòanye nu gbegblẽ ne mèxɔ wofe nufiafia ma dzi se oa?
—Psalmo 10:4.
Nu si dzi nèxɔ se le vevie. Ŋutsuvi si ŋkɔe nye Zachary gblɔ be: “Ne ɖeko nu gbagbewo dzɔ le wo ɖokuiwo si la, ke viɖe aɖeke mele míafe agbe kple xexea blibo la katã ŋu o.” Susu le efe nyaa me. Nya lae nye be nenye be ɖeko nuwo dzɔ le wo ɖokui si la, ke efia be tameɖoɖo gobi aɖeke mele míafe agbe ŋu. (1 Korintotɔwo 15:32) Evɔ nenye nyatefe be ɖe wowɔ xexea kple emenuwo la, míate ŋu akpɔ ŋuɖoɖo fakɔnamewo na nyabiase siwo ku ɖe tameɖoɖo si le agbe ŋu kple ale si etsɔme anɔ ŋu.
—Yeremiya 29:11.
Bu nya sia ŋu: Vi kae nyatefe si ku ɖe nɔnɔmetɔtrɔ fe nufiafia kple xexemewɔwɔ ŋu nyanya aɖe na wò?
—Hebritɔwo 11:1.
Bu nyabiase siawo ŋu kpɔ
NYA SI AMEWO GBLƆNA: ‘Nu siwo katã le xexea me la dzɔ tso nane si wò kpoyi le vo me la gbɔ.’
Ame kae na nua wò alo nu kae na wòwò?
Eka mee susu le wu, be woaxɔe se be nu siwo katã le xexea me metso naneke gbɔ o loo alo be woaxɔe se be nane alo ame aɖe gbɔe nu siwo katã le xexea me tso?
NYA SI AMEWO GBLƆNA: ‘Lãwoe nɔ tɔtrɔm ʋuu va zu amegbetɔwo.’
Nenye lãwo, abe kesewo ene mee amegbetɔwo dzɔ tso ɖe, ke nu ka tae amegbetɔwo nya nu sãsãsã wu kesewo? *
Nu ka tae nu gbagbe “kpokploetɔ” kekeake gɔ̃ hã fe wɔwɔme de ŋgɔ ŋutɔ? *
NYA SI AMEWO GBLƆNA: ‘Kpeɖodziwo li be ɖeko nu gbagbewo dzɔ le wo ɖokuiwo si.’
Ðe ame si gblɔ nya sia ŋutɔ ku nu me hekpɔ kpeɖodziwoa?
Ðe ame gbogbo mawo xɔ nɔnɔmetɔtrɔ fe nufiafia dzi se le esi wogblɔ na wo be nunyalawo katã hã xɔ edzi se ta?
^ mm. 18 Ame aɖewo agblɔ be amegbetɔwo nyaa nu wu kesewo elabe amegbetɔwo fe ahɔhɔ̃ lolo wu kesewo tɔ. Ne èdi be yeakpɔ nu siwo tae numeɖeɖe ma mesɔ o la, ke kpɔ agbalẽ gbadza si nye The Origin Of Life—Five Questions Worth Asking alo Cinq questions à se poser sur l’origine de la vie, fe axa 28.
^ mm. 19 Kpɔ agbalẽ gbadza si nye The Origin Of Life—Five Questions Worth Asking alo Cinq questions à se poser sur l’origine de la vie, fe axa 8-12.


text:
Dzata
Dzata nyé gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo fe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi.
Dzedzeme alo Nɔnɔme[trɔ asi le eŋu | trɔ asi le etsofe ŋu]
Dzata ɖi dadi le go geɖe me. Enye lã triakɔ̃ aɖe si afɔ kako ene li na. Afɔdidɛ atɔ̃ siwo nu fe ɖaɖɛwo le la le efe afɔawo nu. Efe fuwo biã eye asike legbee aɖe si ŋu fu kpoyoo aɖe le la li nɛ. Efe ta lolo ŋku eve siwo kpɔkpɔ doa vɔvɔ̃ na ame la le ta ŋu nɛ. Dzatatsu to fu ɖe kɔ me fũ. Woyɔa fu sia be kɔdza. Dzatanɔ ya metoa kɔdza o.


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 4: Aleke Maɖe Nu Si Tae Mexɔe Se Be Ðe Wowɔ Xexea La Me?
Èxɔe se be ɖe wowɔ xexea kple emenuwo, gake èvɔ̃na na nufofo tso wò dzixɔsewo ŋu na wò sukuhatiwo. Ðewohĩ wogblɔ le sukugbalẽ siwo miezãna le suku la me be ɖeko nuwɔwɔwo dzɔ le wo ɖokui si eye nèvɔ̃na be wò nufialawo kple sukuhatiwo ako ye. Aleke nàwɔ be dzi nanɔ fowò nàɖe nu si tae nèxɔe se be ɖe wowɔ xexea me nuwo la me na amewo?
Àte ŋui!
Ðewohĩ àgblɔ be: ‘Nye tagbɔ meɖa nenema gbegbe be mava yi nu me ɖe ge tso dzɔdzɔmeŋutinunya kple nɔnɔmetɔtrɔ fe nufiafia ŋu o.’ Nenemae Danielle se le eɖokui me ɣeaɖeɣi. Egblɔ be: “Dzi menɔa fonye kura be maʋli nya kple nye nufiala kple nye sukuhatiwo o.” Diana hã gblɔ nya ma ke, “Metɔtɔna ne wòva hiã be maɖe nu me ku ɖe dzɔdzɔmeŋutinunya ŋu.”
Ke hã, menye ale si nàɖu dzi le nya la mee le vevie o. Eye mele be nànye tagbɔɖaɖɛtɔ le dzɔdzɔmeŋutinunya gome hafi nàte ŋu aɖe nu si tae nèxɔe se be susu le eme be woagblɔ be ɖe wowɔ xexea me nuwo la me o.
Kpekpeɖeŋu: Zã nya si me susu le si dze le Hebritɔwo 3:4 nàtsɔ aɖe nu mee. Afi ma gblɔ be: “Afe sia afe la, ame aɖee tsonɛ, gake ame si wɔ nuwo katã lae nye Mawu.”
Ðetugbui aɖe si ŋkɔe nye Carol zã Hebritɔwo 3:4 tsɔ de ŋugble kple ame aɖe ale: “Tsɔe be èle zɔzɔm le ave dodo aɖe me. Mèkpɔ ame fe nuwɔna aɖeke le afi ma o. Kaka nàkpɔ la, aɖutomeɖeti aɖee nye ema le anyigba. Aleke nàfo nya tae? Ame akpa gãtɔ agblɔ be, ‘Ame aɖe va afi sia kpɔ.’ Ne aɖutomeɖeti si meɖi naneke o gɔ̃ hã te ŋu ɖo kpe edzi be amegbetɔ aɖe nɔ afi ma kpɔ la, ke ɖe xexe gbahoo sia kple emenuwo meɖo kpe edzi geɖe wu be ame aɖe si si nunya le lae wɔ wo oa!”
Ne ame aɖe gblɔ be: “Ne nyatefee wònye be Wɔla aɖee wɔ xexea la, ke ame kae wɔ Wɔla la ŋutɔ?”
Àte ŋu aɖo eŋu be: “Mímate ŋu afo nya ta be Wɔlaa meli o le esi mímenya nu tso eŋu tsitotsito o ta o. Le kpɔɖeŋu me, anɔ eme be mènya ame si wɔ wò asitelefon la o, gake ɖe maxɔe ase be ame aɖe kokokoe wɔe oa? [Ðe mɔ wòaɖo eŋu.] Nu geɖewo li míate ŋu asrɔ̃ tso Wɔlaa ŋu. Ne èdi be yeanya la, adzɔ dzi nam be magblɔ nu si mesrɔ̃ tso eŋu la na wò.”
Dzra ɖo
Biblia gblɔ na mí be “minɔ dzadzraɖoɖi ɣesiaɣi be miaʋli mɔkpɔkpɔ si le mia si la ta le ame sia ame si abia nya mi tso eŋu la ŋkume, gake mitsɔ tufafa kple bubu deto wɔ esiae.” (1 Petro 3:15) Eya ta, nu vevi eve siawo nenɔ susu me na wò
Nya si nàgblɔ. Lɔlɔ̃ si le asiwò na Mawu ate ŋu aʋa wò nàfo nu tso eŋu. Gake egbɔgblɔ na amewo be yelɔ̃ Mawu ɖeɖe dzaa mate ŋu ana woaka ɖe edzi be Mawu ye wɔ nuwo katã o. Anyo ŋutɔ ne èzã dzɔdzɔmenuwo tsɔ wɔ kpɔɖeŋuwo na wo ale be woakpɔe be susu le eme be yewoaxɔe ase be ɖe wowɔ xexemenuwo.
Ale si nàgblɔe. Dzi nenɔ fowò, gake mègado vlo amewo alo ada wo ɖe anyi o. Woate ŋu alɔ̃ aɖo to wò numeɖeɖewo ne mèdaa wofe dzixɔsewo ɖe anyi o eye nèlɔ̃na ɖe edzi be gome le woawo ŋutɔ si be woatso nya me le nya siawo ŋu.
“Mebui be ele vevie be míafo asa na vlododo amewo alo nye-koe-nyae wɔwɔ. Maɖe vi aɖeke ne míefoa nu na amewo gbedaɖeamegbɔtɔe o.”
—Elaine.
Nu siwo akpe ɖe ŋuwò nàɖe wò dzixɔsewo me
Sɔhɛ aɖe si ŋkɔe nye Alicia gblɔ be: “Ne míedzra ɖo o la, míedina be míazi ɖoɖoe ale be míagado ŋukpe mía ɖokui o.” Abe ale si Alicia gblɔe ene la, dzadzraɖo le vevie hafi míate ŋu akpɔ dzidzedze. Jenna gblɔ be, “Ne medzra ɖo ɖe kpɔɖeŋu nyui aɖe ŋu do ŋgɔ be matsɔ aɖo kpe nye nyawo dzi la, dzi nɔa fonye be maɖe nu me na amewo tso xexea me wɔwɔ ŋu.”
Afi kae nàte ŋu akpɔ kpɔɖeŋu siawo le? Sɔhɛ geɖe te ŋu kpɔ dzidzedze esi wozã video kple agbalẽ siwo gbɔna:
Was Life Created? alo la vie a-t-elle été créée ?
The Origin Of Life—Five Questions Worth Asking alo Cinq questions à se poser sur l’origine de la vie
The Wonders of Creation Reveal God’s Glory alo Les merveilles de la création révèlent la gloire de Dieu (video)
Nyɔ! me nyati siwo nye “Ðe Wowɔea?” (Ŋlɔ nyagbe si nye “ɖe wowɔea” [ŋlɔe ɖe nyayɔdzesiawo me] ɖe Gbetakpɔxɔ INTERNET DZI AGBALẼDZRAÐOƑE fe nudinyaŋlɔfea.)
Zã Gbetakpɔxɔ INTERNET DZI AGBALẼDZRAÐOƑE hena numekuku bubuwo.
Anyo hã be nàgbugbɔ axlẽ tanya sia si nye “Ðe Xexea Dzɔ Le Eɖokui Sia?” fe nyati siwo do ŋgɔ.
Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Kpekpeɖeŋu: Tia kpɔɖeŋu siwo na wò ŋutɔ nèka ɖe edzi be ɖe wowɔ xexea kple emenuwo. Anɔ bɔbɔe na wò be nàɖo ŋku wo dzi agblɔ kple kakaɖedzi geɖe wu. Wò ŋutɔ nɔ ale si nàɖe wò dzixɔsewo me na amewo la wɔm le ɖokuiwò si.
Srɔ̃ Nu Geɖe Wu
NYƆ!
“Mexɔe Se Be Mawue Wɔ Nu Gbagbewo”
Xlẽ nu tso nu si tae ale si dzɔdzɔmeŋutinunyala aɖe bua nufiafia si nye be ɖeko nuwo dzɔ le wo ɖokui si, Biblia kple ale si nu gbagbewo wɔ va dzɔ ŋu la trɔ.


text:
//upload.wikimedia.org/wikipedia/commons/thumb/2/25/mountafadjato.jpg/220px-mountafadjato.jpg
//upload.wikimedia.org/wikipedia/commons/b/bd/wiktionary-logo-51px.gif
//upload.wikimedia.org/wikipedia/commons/6/60/wikinews-logo-51px.png
//upload.wikimedia.org/wikipedia/commons/4/46/wikiquote-logo-51px.png
//upload.wikimedia.org/wikipedia/commons/7/7f/wikibooks-logo-35px.png
//upload.wikimedia.org/wikipedia/commons/b/bf/wikispecies-logo-35px.png
//upload.wikimedia.org/wikipedia/commons/thumb/f/fb/wikisource-logo.png/35px-wikisource-logo.png
//upload.wikimedia.org/wikipedia/commons/e/e3/wikiversity-logo-41px.png
//upload.wikimedia.org/wikipedia/commons/9/9d/commons-logo-31px.png
//upload.wikimedia.org/wikipedia/commons/d/d3/wikimedia-logo-35px.png
//ee.wikipedia.org/wiki/special:centralautologin/start?type=1x1
/static/images/wikimedia-button.png
/static/images/poweredby_mediawiki_88x31.png
//upload.wikimedia.org/wikipedia/commons/thumb/2/25/mountafadjato.jpg/220px-mountafadjato.jpg
//ee.wikipedia.org/wiki/special:centralautologin/start?type=1x1
axa do ŋgɔ tso wikipedia dzo yi: kuɖɔɖoɖo, dii eʋe wikipiɖia woezɔ loo! afisia enye eʋe wikipiɖia la, nunyãgbãle fãa si amesiame ateŋu aɖɔɖo. ne èdoa eʋegbe la, míave nuwò bena na ná kpekpeɖeŋu le eʋegbe me! ne wòadi be yea xlẽ nu bubuwo si woakɔ nyame nawò la, wole gbe bubu aɖewo me abe: english, français, italiano, deutsch, português, español kple akan. fifia la, nuŋɔŋlɔawo fe xexlẽme le eʋe wikipiɖia la dzi enye 334. wo dometɔ aɖewo wonye: ako • avu • biblia • dzove • eʋegbe • ephraim amu • gẽ dukɔ fe fiawo • kwame nkrumah • xɔsemeʋuʋu • presbyteria nyanyui hame le ghana • jerry rawlings list of articles all languages should have vital articles (1000) vital 100 egbe enye yawoɖa, 2 tedoxe, 2017 axa yeyetɔ wu le eʋe wikipiɖia la me enye: 04:31, 18 dzodze 2017 santiago (xoxo) [115 bytes] 181.73.21.214 (nyamedzrofe) (created page with "'''santiago''' nye chile dugã enye. category:amerika dukɔwo") nuŋɔŋlɔ alafaɖekalia enye paraguay, si woŋlɔ le 16:24,siamlɔm 14, 2007 nuŋɔŋlɔ tatia afadzato tso liati wote lɔfo. afadzato enye to kɔkɔtɔ wu le ghana dukɔa katã me, togbɔ be efe kɔkɔme nye 880m (alo 2900 ft) ko. to sia le agumatsa toawo, siwo te ɖe liati wote kple gbledi woŋuti la dome le ghana fe vɔlta nutome. to siawo woyi vaseɖe ghana kple togo dukɔa fe axadofe. aduadu , si nye toa wodemtɔ ɖeka la fe tame kɔ wu afadzato, gake womebunae abe to kɔkɔtɔwo o elabena enye to kpui le to kɔkɔ bubuwo ta me. wogblɔe be afadzato fe ŋkɔ tso avadzeto me. gbe alo nutsetsewo siwo le toa dzi fiena ŋui na amewo ŋutɔ, eyata agbledelawo kpakple adelawo si dena toa dzi la yɔnae be "aʋa dze to". tagbo tsidzadza si medidi tso afadzato gbɔ o la, enye nukpɔkpɔ tɔxe, si amedzrowo zɔa mɔ vayi kpɔna. ɖe nenya be... ...siamlɔm kple afɔfiɛ (april) dzea egɔme le ŋkeke ɖeka dzi le kɔsiɖa me le fe desiaɖe mea? ...aduadu, si nye agumatsa toawo wodemtɔ ɖeka la kɔ wu afadzato, si wobunaa abe to kɔkɔtɔwu le ghana? ...akowo fɔna abɔbɔa? ...yesu fe gɔmeɖeɖe enye "yhwh enye ɖeɖe" eye kristo gɔme enye "amesi wosi ami ɖe ta na"? ...nuɖuɖu siwo me koko le, sabalawo, weintsetsewo kple weintsetse fufuwo menyo na avuwo o mahã? dze axa yeye gɔme wikipiɖia sia fe akpa bubuwo kpekpeɖeŋu di fe - tsɔ wo babiawo kataã le wikipiɖia ŋu va afii. nuwodife - babiawo le nu geɖewo ŋu. tsiɖufe - va da wikipiɖia nyawo kpɔ le afii. takpekpewɔfe - dɔ siwo le edzi yim le afii. kpodoga - gbefãɖeɖewo le wikipiɖia kple wikimiɖia ŋuti. wikipiɖia fe nɔviwo wikimedia foundation enye habɔbɔ si kpɔa wikipiɖia kple dɔ bubuwo dzi. dɔ siwo le dzedzem le afisia le yevugbewo me: wiktionary nyawomeɖeɖe wikinews kpodoga wikiquote nyafɔkpewo wikibooks sukugbalẽwo wikispecies nugbagbewo wikisource agbalẽ xlẽ fe wikiversity nusrɔ̃nuwo commons nutatawo kple nufofowo meta-wiki wikimiɖia dɔwodzikpɔfe wikipiɖia bubuwo le afrika gbewo me - afrikaans · - akan · - አማርኛ · - bamanankan · - chi-chewa · - chitumbuka · - fulfude · - gĩkũyũ · - hausa / هَوُسَ · - igbo · - isixhosa · - isizulu · - kinyarwanda · - kirundi · - kiswahili · - kongo · - lingala · - luganda · - malagasy · - oromoo · - sängö · - sesotho · - setswana · - siswati · - soomaaliga · - ትግርኛ · - tshivenda · - twi · - wolof · - xitsonga · - yorùbá nuŋɔŋlɔ sia tso "https://ee.wikipedia.org/w/index.php?title=axa_do_ŋgɔ&oldid=46385" navigation menu wòfe dɔwɔnuwo not logged intalkcontributionscreate accountlog in namespaces main page nyamedzrofe variants views xlẽ kpɔ alesi wowɔe kpɔ xoxoawo bubuwo dii kuɖɔɖoɖo axa do ŋgɔtakpekpewɔfenusiwo le dzɔdzɔmtɔtrɔ yeyewoaxa aɖe kokpekpeɖeŋuwɔ nunana print/export ʋu axaléɖifewɔ kɔpi pdfprintable version dɔwɔna bubuwo wikimedia commonsmediawikimeta-wikiwikispecieswikidata dɔwɔnuɖaka afisia fe fomedodowotɔtrɔ siwo kaa afiiɖo agbalẽ ɖaaxa tɔxewopermanent linkpage informationwikidata nucite this page le gbe bubuwo me qafár afaҧcшәaacèhaдыraбзэafrikaansakanalemannischአማርኛaragonésængliscالعربيةܐܪܡܝܐمصرىঅসমীয়াasturianuaBapaymar aruazərbaycancaتۆرکجهбaшҡopTcaboarischžemaitėškabikol centralбeлapyckaябeлapyckaя (TapaшkeBiцa)бълrapckиभोजपुरीbislamabahasa banjarbamanankanবাংলাབོད་ཡིགবিষ্ণুপ্রিয়া মণিপুরীbrezhonegbosanskiᨅᨔ ᨕᨘᨁᨗбypяaдcatalàchavacano de zamboangamìng-dĕ̤ng-ngṳ̄HoxчийHcebuanochamoruchoctawꮳꮃꭹtsetsêhestâheseکوردیی ناوەندیcorsunēhiyawēwin / ᓀᐦᐃᔭᐍᐏᐣqırımtatarcačeštinakaszëbsczicлoBѣHbckъ / ⱄⰾⱁⰲⱑⱀⱐⱄⰽⱏчӑBaшлacymraegdanskdeutschzazakidolnoserbskiދިވެހިބަސްཇོང་ཁeλλnvιkάemiliàn e rumagnòlenglishesperantoespañoleestieuskaraestremeñuفارسیfulfuldesuomivõrona vosa vakavitiføroysktfrançaisarpetannordfriiskfurlanfryskgaeilgegagauz贛語gàidhliggalegoگیلکیavañe'ẽगोंयची कोंकणी / gõychi konknni𐌲𐌿𐍄𐌹𐍃𐌺ગુજરાતીgaelghausa客家語/hak-kâ-ngîhawaiʻiעבריתहिन्दीfiji hindihiri motuhrvatskihornjoserbscekreyòl ayisyenmagyarհայերենotsihererointerlinguabahasa indonesiainterlingueigboiñupiakilokanoidoíslenskaitalianoᐃᓄᒃᑎᑐᑦ/inuktitut日本語patoisla .lojban.basa jawaქართულიqaraqalpaqshataqbaylitaдыrэбзэkongogĩkũyũkwanyamaқaзaқшakalaallisutភាសាខ្មែរಕನ್ನಡ한국어пepeM koMиkanurikъapaчaй-Maлkъapकॉशुर / کٲشُرripoarischkurdîkoMиkernowekkыprызчalatinaladinolëtzebuergeschлakkyлeзrиlugandalimburgsligurelumbaartlingálaລາວلۊری شومالیlietuviųlatgaļulatviešuमैथिलीbasa banyumasanMokшeHbmalagasyebonoлыk Mapийmāoribaso minangkabauMakeдoHckиമലയാളംMoHroлMoлдoBeHяckэमराठीkыpыk Mapыbahasa melayumaltimvskokemirandésမြန်မာဘာသာэpзяHbمازِرونیdorerin naoeronāhuatlnapulitanoplattdüütschnedersaksiesनेपालीनेपाल भाषाoshiwambonederlandsnorsk nynorsknorsk bokmålnovialnouormandsesotho sa leboadiné bizaadchi-chewaoccitanlivvinkarjalaoromooଓଡ଼ିଆиpoHਪੰਜਾਬੀpangasinankapampanganpapiamentupicarddeitschpälzischपालिnorfuk / pitkernpolskipiemontèisپنجابیπovtιakάپښتوportuguêsruna simirumantschromanikirundiromânăarmãneashtitarandínepycckийpycиHbckыйkinyarwandaसंस्कृतम्caxa Tылasardusicilianuscotsسنڌيsámegiellasängösrpskohrvatski / cpпckoxpBaTckиසිංහලsimple englishslovenčinaslovenščinagagana samoachishonasoomaaligashqipcpпckи / srpskisranantongosiswatisesothoseelterskbasa sundasvenskakiswahiliślůnskiதமிழ்ತುಳುతెలుగుtetunToҷиkӣไทยትግርኛtürkmençetagalogsetswanalea faka-tongatok pisintürkçexitsongaTaTapчa/tatarçachitumbukatwireo tahitiTыBa дылyдMypTئۇيغۇرچە / uyghurcheykpaïHcbkaاردوoʻzbekcha/ўзбekчatshivendavènetovepsän kel’tiếng việtwest-vlamsvolapükwalonwinaraywolof吴语xaлbMrisixhosaმარგალურიייִדישyorùbávahcuenghzeêuws中文文言bân-lâm-gú粵語isizulu trɔ kadodoawo wotrɔ axa sia susuea le 05:07, 17 anyɔnyɔ 2014. numeɖeɖewo le creative commons attribution-sharealike license; se bubuwo ate ŋu akpee. kpɔ ezazã ŋuti ɖoɖo hena numeɖeɖe bubuwo. privacy policy nusi wikipedia nye nuxlɔ̃amenyawo ewɔlawo cookie statement asitelefontɔ


text:
JW Nyakakadɔwɔfe
Internet dzi television yeye si ɖea vi na ame le mawusubɔsubɔ me. Eva ɖo azɔ!
Srɔ̃ Nu Geɖe Wu
Ale Si Nàkpɔ Video Ƒotsiãɖenuwo Le TV.JW.ORG
Srɔ̃ ale si nàkpɔ video fotsiãɖenuwo le kɔmpiuta, tablɛt kple asitelefon dzi. Eye kpɔ ale si nàtia videowo fe hatsotso bubu le kɔmpiuta, tablɛt alo asitelefon dzi kple ale si nàkpɔ nu siwo le hatsotsowo fe ɖoɖowɔɖi la me hã.
Ale Si Nàkpɔ Video Si Nèdi Le TV.JW.ORG
Kpɔ video siwo wodo bobloe ɣesiaɣi. Di video aɖe nàke ɖe eŋu, fo videoa—tɔe, na wòayi megbe alo ŋgɔgbe. Ƒo video siwo katã le fufofo aɖe me.
Ale Si Nàse Odiowo Le TV.JW.ORG
Se Biblia xexlẽ fe dramawo kple hawo. Ƒo odio ɖeka alo esiwo le fufofo ɖeka blibo me.
Wò Kɔmpiuta, Tablɛt Alo Asitelefon Ƒe Tiatiawɔfea Zazã
Tia video fe kɔ̀kɔme si nèdi, tiae be emenyawo nèdze alo womegadze o kple video fotsiãɖenuwo fe hatsotso si nèdi be yeakpɔ.


text:
Nya Kae Biblia Gblɔ?
Nu kae nye Mawu Fiaɖufe la?
AME AÐEWO XƆE SE be eyae nye Mawu fe dziɖuɖu le ame fe dzi me; ame bubuwo hã susu be amegbetɔwoe ato agbagba siwo dzem wole be yewoana ŋutifafa kple ɖekawɔwɔ nanɔ xexea me la dzi ahe Mawu Fiaɖufea vɛ. Nu kae nèsusu?
NYA SI BIBLIA GBLƆ
“Dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o. . . . Agbã [amegbetɔwo fe] fiaɖufe mawo katã gudugudu, eye wòahe wo va nuwuwui.” (Daniel 2:44) Esia fia be, dziɖuɖu ŋutɔŋutɔe Mawu Fiaɖufea nye.
NU BUBU SI MÍESRƆ̃ LE BIBLIA ME
Mawu Fiaɖufea le dzi ɖum tso dzifo.—Mateo 10:7; Luka 10:9.
Mawu toa Fiaɖufea dzi nana wowɔa efe lɔlɔ̃nu le dzifo kple anyigba dzi.—Mateo 6:10.
Ɣekaɣie Mawu Fiaɖufea Ava?
ÐE NÀGBLƆ BE
Ame aɖeke menya oa?
Eva kpuiea?
Mava gbeɖe oa?
NYA SI BIBLIA GBLƆ
“Woaɖe gbefã Fiaɖufe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã, eye ekema nuwuwu la ava.” (Mateo 24:14) Ne wonya wu gbefãɖeɖe nya nyuia nu keŋkeŋ ko la, Fiaɖufea ava ɖe fifi nuɖoanyi vɔ̃ɖia ɖa.
NU BUBU SI MÍESRƆ̃ LE BIBLIA ME
Anyigbadzinɔla aɖeke menya ɣeyiɣi si me Mawu Fiaɖufea ava o.—Mateo 24:36.
Biblia me nyagblɔɖiwo ɖee fia be Fiaɖufea ava kpuie.—Mateo 24:3, 7, 12.


text:
Gana
Gana nye Afrika dukɔwo dometɔ ɖeka. Ele Afrika fe ɣetoɖofe lɔfo. Gana do lifo kple Togo kple, Nyiɖu Ƒuta kpakple Burkina Faso. Afu si woyɔna be Gulf of Guinea la le efe anyiehe lɔfo. Efe dukɔmenɔlawo fe xexlẽme ɖo 22,113,000 lɔfo. Woɖo Gana tso Gold Coast kpakple British Togoland si nɔ Fransetɔwo fe dziɖuɖu te la fe kpekpe me. Gana dukɔa xɔ dokuisinɔnɔ tso Eŋlisiawo gbɔ le Tedoxe 6 dzi, le fe 1957 me. Gana fe fiadzue nye Accra.
Dukplɔlawo[trɔ asi le eŋu | trɔ asi le etsofe ŋu]
Gana fe dukplɔla enye John Dramani Mahama. Ele dziɖum tso Dzome 7, 2012. Efe kpeɖeŋutɔ enye Amissah Arthur.
Nutuwo[trɔ asi le eŋu | trɔ asi le etsofe ŋu]
Nuto ewoe (10) le Gana.


text:
Yehowa Kunuɖetɔwo Hamɛ Bɔbɔwo
Nya nu so mìwo bɔbɔwo nu. Kpɔ bɔbɔ waxu ci yí sɔ eo gbɔ.
Nyiwo yí Jɔnɔ le Mìwo Bɔbɔwo Mɛɔ?
Yehowa kunuɖetɔwo bɔnɔ keŋ yí sɛnnɔ Mawu zeve le kwɛshila ɖeka mɛ. (Ebretɔwo 10:24, 25) Amɛshiamɛ atɛnŋ ava faa. Le bɔbɔ lɔwo hwenuɔ, mìgbejenɔ Bibla nyɔwo mɛ, yí gbekplanɔ lé mìazan Bibla mɛ nukplamuwo do le mìwo gbenɔnɔ mɛ.
Akpa sugbɔtɔ nɔ mìwo bɔbɔwo nɔnɔ shigbe suklu xɔmɛ nɛ, amɛshiamɛ atɛnŋ aɖo enyɔŋci faa. Le tɔtɔ mɛ koɖo vɔvɔnu nɔ bɔbɔ lɔwoɔ, mìjinɔ ha yí gbedonɔ gbeɖaɖa.
Deӡan mɔ ànyi Yehowa kunuɖetɔ gbɔxwe yí ava mìwo bɔbɔwo o. Mìle amɛshiamɛ yɔkɔ nɔ kristotɔwo bɔbɔ cɛwo. Wodecunɔ eho gbɔxwe yí aɖomɛ o. Wodejɔnɔ ho le amɛ shi o.


text:
BIBLIA ME ŊUTINYAWO ƑE NƆNƆMETATA
BIBLIA ME ŊUTINYAWO ƑE NƆNƆMETATA
Adam Kple Xawa Va Zu Ðokuitɔdilawo
Srɔ̃ nu tso Adam kple Xawa, ame siwo tso nya me ɖokuitɔdiditɔe eye wòle nu gblẽm le ame sia ame ŋu egbea la ŋu. Xlẽ ŋutinyawo fe nɔnɔmetata sia le internet dzi alo nàta efe PDF.
DƆDEASI SIA ƑOMEVI BUBUWO
Noa Xɔ Mawu Dzi Se
Mawu fia mɔ Noa wòkpa aɖakaʋu tsɔ xɔ efe fomea ɖe agbe tso Tsiɖɔɖɔa me. Nu kae nàte asrɔ̃ tso Mawu dzixɔse ŋu le Noa kple Tsiɖɔɖɔa fe ŋutinyaa me?
David Wɔ Nu Dzinɔamefotɔe
Nu ka tae David ka ɖe edzi be yeate ŋu awu Goliat? Nu ka tae dzi ate ŋu anɔ fowò nàwɔ nu si sɔ?
Gbɔgbɔ Kɔkɔea Do Ŋusẽ Samson
Samson si nye Israel ʋɔnudrɔ̃lawo dometɔ ɖeka la wɔ nu triakɔwo. Aleke Yehowa fe gbɔgbɔa kpe ɖe eŋui? Aleke nàwɔ be Mawu nana gbɔgbɔ kɔkɔea wò?


text:
Biblia Ƒe Nufiafiawo
Biblia ɖo aɖaŋu nyuitɔwo kekeake ku ɖe agbemekuxi sesẽtɔwo ŋu. Ƒe alafa geɖe siwo va yi ɖo kpe edzi be efe aɖaŋuɖoɖowo ɖea vi ŋutɔ. Le akpa sia la, àkpɔ ale si gbegbe Biblia ɖea vi na míi.—2 Timoteo 3:16, 17.
Nyati Siwo Wodo Bobloe
Nu Kae Nye “Ŋkeke Mamlɛawo” Alo “Nuwuɣi” La Ƒe Dzesi?
Biblia gblɔ nudzɔdzɔ kple nɔnɔme siwo anɔ edzi yim do ŋgɔ na “xexea me fe nuwuwu” la ɖi.
Mawue Wɔ Abosam La?
Afi kae Satana dzɔ tso? Xlẽ nu tso nu si tae Yesu gblɔ be Abosam “meli ke ɖe nyatefe la me o” la ŋu.
Kpekpeɖeŋu Na Ƒomea
SRƆ̃TƆWO
Ale Si Mianɔ Ŋutifafa Me Kple Miafe Ƒometɔwo
Àte ŋu abu dziwòlawo evɔ màɖe mɔ na wo woanɔ nu dem miafe fomenyawo me madzemadzee o.
DZILAWO
Nu Si Nàwɔ Ne Nu Te Ðe Viwò Nyɔnuvi Dzi
Nyɔnuvi geɖe tsia dzodzodzoe ne wole go dom tɔtrɔ siwo doa mo ɖa ne wole sɔhɛme ɖom. Aleke dzilawo ate ŋu akpe ɖe wo viwo ŋu woanɔ te ɖe nuteɖeamedzi nu?
SƆHƐWO
Nu Kae Wòle Be Manya Tso Ahamuame Ŋu?
Xlẽ nu tso ale si nàwɔ afo asa na semedzedze, bubukoklo le ame ɖokui ŋu, gbɔdɔnuwɔwɔ ɖe ame ŋu, numame kple ku ŋu.
SRƆ̃TƆWO
Mina Mawu Nafia Mɔ Mi Ne Dzidzɔ Nanɔ Miafe Srɔ̃ɖeɖea Me
Nyabiase bɔbɔe eve siawo ate ŋu akpe ɖe mia ŋu miafe srɔ̃ɖeɖea nakpɔ dzidzedze wu.


text:
AKPA 4
Dzitsinya Ƒe Fɔbuame—‘Klɔ Ŋunye Tso Nye Nu Vɔ̃ Me’
Nɔvinyɔnu aɖe si ŋkɔe nye Martha gblɔ be: “Mekpɔ dɔ yeye si na be nu va de míafe fomea dzi; ke hã, esia na meva fo ɖokuinye ɖe nuwɔna geɖe siwo mesɔ o me. Meva dze ŋkekenyuiwo ɖuɖu, nɔ gome kpɔm le dunyahehe nuwɔnawo me, eye mede sɔleme gɔ̃ hã. Meva dzudzɔ hadede kple Yehowa Ðasefowo hena fe 40 sɔŋ. Zi ale si ɣeyiɣiawo va nɔ yiyim la, zi nenemae meva nɔ sesem le ɖokuinye me be Yehowa matsɔ nye nu vɔ̃wo akem gbeɖe o, eye be nyemate ŋu atsɔe ake ɖokuinye gɔ̃ hã o. Elabena menya nyatefea nyuie hafi tiae be mafo ɖokuinye ɖe nuwɔna gbegblẽwo me.”
DZITSINYA fe fɔbuame ate ŋu anye agba kpekpe anɔ ame dzi. Fia David gblɔ be: “Nye vodadawo kɔ gbɔ tanye; wole abe agba kpekpe si wu tsɔtsɔ nam ene.” (Psalmo 38:4) Kristotɔ aɖewo léa blanui vevie le esi wose le wo ɖokui me be Yehowa mate ŋu atsɔ yewofe vodadawo ake yewo o ta. (2 Korintotɔwo 2:7) Ðe nuŋububu alea sɔa? Nenye be èwɔ nu vɔ̃ gãwo gɔ̃ hã la, ɖe esia fia be evɔ na wòe nye ema, Yehowa matsɔe ake wò akpɔ gbeɖe oa? Ao, Yehowa ate ŋu atsɔe ake wò.
“Miva Ne Míakpɔ Mía Dome Nyawo Gbɔ”
Yehowa megbea nu le nu vɔ̃ wɔla siwo trɔ dzi me gbɔ o. Le nyatefe me la, emiãa asi wo be woatrɔ ava ye gbɔ! Le vi nudomegblẽla fe kpɔɖeŋu si Yesu wɔ me la, etsɔ Yehowa sɔ kple vifofo lɔ̃ame aɖe si fe viŋutsu gblẽ fomea ɖi hedzo yi ɖale agbe baɖa nɔm. Le ɣeyiɣi aɖe megbe la, viŋutsua tso nya me be yeatrɔ agbɔ va afe. “Esi wòle mɔ dzi ʋĩi gbɔna la, fofoa kpɔe, eye efe nu wɔ nublanui nɛ, ale wòfu du yi ɖawɔ atuu nɛ hegbugbɔ nu nɛ lɔlɔ̃tɔe.” (Luka 15:11-20) Ðe wò hã nèdi be yeatrɔ ava Yehowa gbɔ, gake nèkpɔe be yekpɔtɔ le ‘adzɔge ʋĩi’ tso egbɔa? Abe vifofo si le Yesu fe kpɔɖeŋua me ene la, Yehowa fe dɔme trɔ ɖe ŋuwò. Edi vevie be yeagaxɔ wò atuu.
Ke ne èsena le ɖokuiwò be nu vɔ̃ siwo yewɔ la lolo alo sɔ gbɔ akpa be Yehowa natsɔe ake ye ɖe? Ke míeɖe kuku, de ŋugble tso Yehowa fe amekpekpe si le Yesaya 1:18 la ŋu kpɔ: “Yehowa be: ‘Miva ne míakpɔ mía dome nyawo gbɔ. Ne miafe nu vɔ̃wo biã helĩhelĩ hã la, woafu abe sno ene.’” Ɛ̃, ne míafe nu vɔ̃wo ɖe ɖe mía ŋu abe amadede hɛ̃ aɖee ɖe ɖe awu ɣi me hegbe ɖeɖe ene hã la, Yehowa be yeate ŋu atsɔe ake mí.
Yehowa medi be wò dzitsinya nàyi edzi anɔ fɔ bum wò o. Ke nu kae nàwɔ be Mawu fe tsɔtsɔke naɖe vi na wò ale be nàkpɔ gbɔdzɔe, eye dzitsinya dzadzɛ nasu asiwò? De ŋugble tso afɔ eve siwo Fia David ɖe ŋu kpɔ. Gbã, egblɔ be: “Maʋu nye dzidadawo me na Yehowa.” (Psalmo 32:5) Ðo ŋku edzi be Yehowa kpe wò xoxo be nàte ɖe ye ŋu le gbedodoɖa me ne ‘yewoakpɔ ye kpli wò dome nyawo gbɔ.’ Wɔ ɖe amekpekpe ma dzi. Ʋu wò nu vɔ̃wo me na Yehowa eye nàgblɔ wò dzimenyawo nɛ. Nu siwo tefe David ŋutɔ kpɔ na wògblɔ be: “[Klɔ] ŋunye tso nye nu vɔ̃ me. . . . Oo Mawu, màdo vlo dzi si gbã hetugu la o.”—Psalmo 51:2, 17.
Evelia, David xɔ kpekpeɖeŋu tso Mawu tefenɔla si nye nyagblɔɖila Natan gbɔ. (2 Samuel 12:13) Egbea hã, Yehowa ɖo hamemetsitsiwo le hameawo me, ame siwo xɔ hehe nyuie be woakpe ɖe nu vɔ̃ wɔla trɔdzimewo ŋu be fomedodo nyui nagava nɔ wo kple Yehowa dome. Ne ète ɖe hamemetsitsiwo ŋu la, woato Ŋɔŋlɔawo kple gbedodoɖa dzi afa dzi na wò, akpe ɖe ŋuwò be wò dzitsinya nadzudzɔ fɔbubu wò eye nàhaya nyuie le gbɔgbɔ me.—Yakobo 5:14-16.
“Dzidzɔtɔe Nye Ame Si Ƒe Dzidada Wotsɔ Ke”
Míenya be ɖewohĩ manɔ bɔbɔe na wò kura be nàʋu wò nu vɔ̃wo me na Yehowa Mawu ahate ɖe hamemetsitsiwo ŋu be woakpe ɖe ye ŋu o. Nenema tututue David hã anya se le eɖokui me. Emia nu ɖe efe nu vɔ̃wo dzi hena ɣeyiɣi aɖe. (Psalmo 32:3) Gake eva kpɔe emegbe be aɖe vi na ye wu ne yeʋu yefe nu vɔ̃wo me hewɔ ɖɔɖɔɖo siwo hiã.
Esi David wɔ esia la, eva le dzidzɔ kpɔm azɔ, eye emae nye viɖe gãtɔ si wòkpɔ. Eŋlɔ emegbe be: “Dzidzɔtɔe nye ame si fe dzidada wotsɔ ke, ame si fe nu vɔ̃ wotsɔ ke.” (Psalmo 32:1, etenuŋɔŋlɔ) Edo gbe ɖa hã be: “Oo Yehowa, ʋu nu nam, ne nye nu naɖe gbefã wò kafukafu.” (Psalmo 51:15) Gbɔdzɔe si David kpɔ tso dzitsinya fe fɔbuame me, kple ale si Mawu fe tsɔtsɔke ɖe vi nɛ la ʋãe wòɖe gbefã na amewo tso Yehowa ŋu.
Yehowa di be dzitsinya dzadzɛ nasu wò hã asiwò. Edi be nàfo nu tso ye kple yefe Fiaɖufea ŋu na amewo, gake menye kple dzitsinya si anɔ fɔ bum wò o, ke boŋ kple dzidzɔ si tso dzi dzadzɛ me. (Psalmo 65:1-4) Ðo ŋku efe amekpekpe si nye be nàna “woatutu [wò] nu vɔ̃wo ɖa, ale be [nàkpɔ] dzidzemeɣiwo tso Yehowa ŋutɔ gbɔ” la dzi.—Dɔwɔwɔwo 3:19.
Nu ma tututue dzɔ le Martha gome. Egblɔ be: “Vinyeŋutsu yi edzi nɔ Gbetakpɔxɔ kple Nyɔ! magazinewo ɖom ɖem. Vivivi la, meva di be magasubɔ Yehowa ake. Nu si sesẽ nam wu le afɔ siwo maɖe be magatrɔ agbɔ mee nye be mabia nu vɔ̃ siwo gbegbe mewɔ fe tsɔtsɔke. Gake mlɔeba la, mete ɖe Mawu ŋu le gbedodoɖa me hebiae be wòatsɔ nye nu vɔ̃wo akem. Ewɔ nuku nam ŋutɔ be fe 40 sɔŋ va yi hafi metrɔ va Yehowa gbɔ. Ale si wòdzɔ le gonyeme la nye kpeɖodzi be ne ame aɖe dzudzɔ Yehowa subɔsubɔ fe geɖe hã la, mɔnukpɔkpɔ ate ŋu asu esi wòagava nɔ Mawu fe lɔlɔ̃ la me ake.”
Srɔ̃ Nu Geɖe Wu
GBETAKPƆXƆ (TATA SI MÍESRƆ̃NA)
Aleke Yehowa Ƒe Tsɔtsɔke Ate Ŋu Aɖe Vi Na Wòe?
The way Jehovah dealt with sinners in the past can teach us a lot about his willingness to forgive.
TE ÐE YEHOWA ŊU
Mawu si ‘Lɔ̃a Tsɔtsɔke’
Ne Mawu ɖoa ŋku nu sia nu dzi la, ke ɖe wòate ŋu atsɔ nu vɔ̃ ake ahaŋlɔe bea?


text:
Afɔfiɛ
Afɔfiɛ (alo April) enye ɣleti enelia le fea me. Ɣleti sia le Gregoria ɣletigbãlea me. Ŋkeke 30 ye le ɣleti sia kpakple etɔ̃ bubuwo me.
Ɣleti sia fe ŋkɔ ɖeka tso Aprilis le Latingbe me. Egɔme enye aperire alo ʋuʋum elabena ɣeyiɣi sia me sefofowo tsena le wo de. Helatɔwo hã yɔna ɣeyiɣi sia be ἁvoιEις (ʋuʋum). Esime Romatɔwo tsɔ wofe mawuwo fe ŋkɔwo na ɣletiawo ta la, wobui be woyɔne be Aprilis si tso Helatɔwo fe mawuawo ɖeka Afrodite fe ŋkɔme.
Anglo-Saxontɔwo tsɔ ŋkɔ na ɣleti sia be Oster-monath alo Eostur-monath si nye wofe mawu ɖeka Eostre alo Ostara fe ŋkɔ. Ŋkɔ sia me Easter tso.